C 400/1

KOMUNIKAZZJONI TAL-KUMMISSJONI LILL-PARLAMENT EWROPEW, LILL-KUNSILL U LILL-QORTI TAL-AWDITURI

Kontijiet annwali tal-Fond Ewropew għall-Iżvilupp 2021

(2022/C 400/01)

WERREJ

ĊERTIFIKAZZJONI TAL-KONTABILITÀ 2

L-IMPLIMENTAZZJONI U L-KONTABBILTÀ TAR-RIŻORSI TAL-FEŻ 3

IL-FONDI ĠESTITI MILL-KUMMISSJONI EWROPEA 8

IR-RAPPORTI FINANZJARJI TAL-FEŻ 10

IR-RAPPORTI FINANZJARJI TAL-FONDI FIDUĊJARJI TAL-UE KKONSOLIDATI FIL-FEŻ 52

RAPPORTI FINANZJARJI TAL-FOND FIDUĊJARJU BÊKOU TAL-UE 2021 53

RAPPORTI FINANZJARJI TAL-EUTF AFRICA 2021 60

RAPPORTI FINANZJARJI KONSOLIDATI TAL-FEŻ U TAL-FONDI FIDUĊJARJI TAL-UE 68

RAPPORT TAL-FEŻ DWAR L-IMPLIMENTAZZJONI FINANZJARJA 73

RAPPORT ANNWALI DWAR L-IMPLIMENTAZZJONI — FONDI ĠESTITI MILL-BANK EWROPEW TAL-INVESTIMENT 99

ĊERTIFIKAZZJONI TAL-KONTABILITÀ

Il-kontijiet annwali tal-Fond Ewropew għall-Iżvilupp għas-sena 2021 tħejjew skont it-Titolu X tar-Regolament Finanzjarju tal-11-il Fond Ewropew għall-Iżvilupp u skont il-prinċipji, ir-regoli u l-metodi tal-kontabbiltà stipulati fin-noti tar-rapporti finanzjarji.

Nirrikonoxxi r-responsabbiltà tiegħi għat-tħejjija u l-preżentazzjoni tal-kontijiet annwali tal-Fond Ewropew għall-Iżvilupp skont l-Artikolu 18 tar-Regolament Finanzjarju tal-11-il Fond Ewropew għall-Iżvilupp.

Ksibt l-informazzjoni kollha meħtieġa għall-produzzjoni tal-kontijiet li juru l-assi u l-obbligazzjonijiet tal-Fond Ewropew għall-Iżvilupp u l-implimentazzjoni baġitarja mingħand l-uffiċjal tal-awtorizzazzjoni u mill-BEI, li jiggarantixxu l-affidabbiltà tagħha.

B’dan niċċertifika li fuq il-bażi ta’ din l-informazzjoni, u ta’ tali kontrolli li jien qist meħtieġa biex niffirma l-kontijiet, għandi aċċertament raġonevoli li l-kontijiet jippreżentaw stampa vera u ġusta tal-pożizzjoni finanzjarja tal-Fond Ewropew għall-Iżvilupp fl-aspetti materjali kollha.

Rosa ALDEA BUSQUETS L-Uffiċjal tal-Kontabbiltà

L-IMPLIMENTAZZJONI U L-KONTABBILTÀ TAR-RIŻORSI TAL-FEŻ

1. IL-KUNTEST

L-Unjoni Ewropea (minn hawn ’il quddiem imsejħa l-“UE”) għandha relazzjonijiet ta’ kooperazzjoni ma’ għadd kbir ta’ pajjiżi li qegħdin jiżviluppaw. L-objettiv ewlieni huwa li jiġi promoss l-iżvilupp ekonomiku, soċjali u ambjentali, bl-għan ewlieni li jitnaqqas u jinqered il-faqar fuq perjodu ta’ żmien twil, billi l-pajjiżi benefiċjarji jiġu pprovduti b’għajnuna għall-iżvilupp u b’assistenza teknika. Sabiex tikseb dan, l-UE tfassal, b’mod konġunt mal-pajjiżi sħab, strateġiji ta’ kooperazzjoni u timmobilizza r-riżorsi finanzjarji biex timplimentahom. Dawn ir-riżorsi tal-UE allokati għall-kooperazzjoni għall-iżvilupp jiġu minn tliet sorsi:

— Il-baġit tal-UE;

— Il-Fond Ewropew għall-Iżvilupp;

— Il-Bank Ewropew tal-Investiment.

Sal-2021, il-Fond Ewropew għall-Iżvilupp (minn hawn ’il quddiem imsejjaħ il-“FEŻ”) kien l-istrument ewlieni li jipprovdi l-għajnuna għall-kooperazzjoni għall-iżvilupp lill-Istati Afrikani, tal-Karibew u tal-Paċifiku (minn hawn ’il quddiem imsejħa l-“AKP”) u lill-Pajjiżi u t-Territorji Ekstra-Ewropej (minn hawn ’il quddiem imsejħa l-“PTEE”).

Il-FEŻ mhuwiex iffinanzjat mill-baġit tal-UE. Dan huwa stabbilit permezz ta’ Ftehim Intern tar-Rappreżentanti tal-Istati Membri, imlaqqa’ fil-Kunsill, u ġestit minn kumitat speċifiku. Il-Kummissjoni Ewropea (minn hawn ’il quddiem imsejħa l-“Kummissjoni”) hija responsabbli għall-implimentazzjoni finanzjarja tal-operazzjonijiet imwettqa bir-riżorsi tal-FEŻ. Il-Bank Ewropew tal-Investiment (minn hawn ’il quddiem imsejjaħ il-“BEI”) jiġġestixxi l-Faċilità tal-Investiment.

Kull FEŻ jiġi konkluż għal perjodu ta’ madwar ħames snin u jkun irregolat bir-Regolament Finanzjarju tiegħu stess, li jirrikjedi t-tħejjija ta’ rapporti finanzjarji speċifiċi. Barra minn hekk, dawn ir-rapporti finanzjarji jiġu aggregati sabiex jipprovdu ħarsa globali lejn is-sitwazzjoni finanzjarja tar-riżorsi li għalihom hija responsabbli l-Kummissjoni.

Il-Ftehim Intern li jistabbilixxi l-11-il FEŻ ġie ffirmat mill-Istati Membri parteċipanti, li ltaqgħu fil-Kunsill, f’Ġunju 2013 (1). Dan daħal fis-seħħ fl-1 ta’ Marzu 2015.

Fl-2018, il-Kunsill adotta r-Regolament Finanzjarju applikabbli għall-11-il FEŻ (2). Dan it-test il-ġdid ħassar ir-regolament preċedenti u huwa applikabbli għall-operazzjonijiet iffinanzjati mill-FEŻ preċedenti mingħajr preġudizzju għall-impenji legali eżistenti. Dan ir-Regolament ma japplikax għall-Faċilità ta’ Investiment taħt il-FEŻ preċedenti.

Fi ħdan il-qafas tal-Ftehim ta’ Sħubija AKP-UE, il-Faċilità ta’ Investiment ġiet stabbilita, ġestita mill-BEI, u użata biex tappoġġa l-iżvilupp tas-settur privat fl-Istati AKP billi essenzjalment tiffinanzja — iżda mhux esklussivament — l-investimenti privati. Il-Faċilità hija mfassla bħala fond rinnovabbli, sabiex il-ħlas lura tas-self ikun jista’ jiġi investit mill-ġdid f’operazzjonijiet oħra, bir-riżultat li l-faċilità tkun tirrinova lilha nnifisha u tkun finanzjarjament indipendenti. Billi l-Faċilità ta’ Investiment mhijiex ġestita mill-Kummissjoni, hija ma tiġix ikkonsolidata fl-ewwel parti tal-kontijiet annwali — ir-rapporti finanzjarji tal-FEŻ u r-rapport relatat dwar l-implimentazzjoni finanzjarja. Ir-rapporti finanzjarji tal-Faċilità ta’ Investiment huma inklużi bħala parti separata mill-kontijiet annwali (il-parti II) biex jipprovdu stampa sħiħa tal-għajnuna għall-iżvilupp tal-FEŻ.

2. KIF JIĠI FFINANZJAT IL-FEŻ?

Il-Kunsill tal-2 ta’ Diċembru 2013 adotta r-Regolament (UE, Eurtom) Nru 1311/2013 li jistabbilixxi l-qafas finanzjarju pluriennali għall-2014–2020 (3). F’dan il-kuntest, ġie deċiż li l-kooperazzjoni ġeografika mal-Istati AKP ma tiġix integrata fil-baġit tal-UE, iżda tkompli tkun iffinanzjata permezz tal-FEŻ intergovernattiv eżistenti.

Il-baġit tal-UE huwa annwali u skont il-prinċipju baġitarju tal-annwalità, in-nefqa u d-dħul huma maħsuba u awtorizzati għal sena waħda. Għall-kuntrarju tal-baġit tal-UE, il-FEŻ huwa fond li jopera abbażi tal-pluriennalità. Kull FEŻ jistabbilixxi fond kumplessiv biex jimplimenta l-kooperazzjoni għall-iżvilupp, normalment matul perjodu ta’ ħames snin. Billi r-riżorsi jiġu allokati fuq bażi pluriennali, il-fondi allokati jistgħu jintużaw matul il-perjodu tal-FEŻ. In-nuqqas tal-annwalità tal-baġit huwa enfasizzat fir-rapportar baġitarju, fejn l-implimentazzjoni baġitarja ta’ kull FEŻ titkejjel kontra l-fondi totali.

Ir-riżorsi tal-FEŻ huma kontribuzzjonijiet “ad hoc” mill-Istati Membri tal-UE. Kważi kull ħames snin, ir-rappreżentanti tal-Istati Membri ltaqgħu fil-livell intergovernattiv u ddeċidew dwar l-ammont kumplessiv li se jiġi allokat lill-fond u sabiex jissorveljaw l-implimentazzjoni tiegħu.

Il-Kummissjoni tiġġestixxi l-fond f’konformità mal-politika tal-Unjoni dwar il-kooperazzjoni għall-iżvilupp. Billi l-Istati Membri għandhom il-politiki tagħhom stess dwar l-iżvilupp u l-għajnuna, b’mod parallel mal-politika tal-Unjoni, l-Istati Membri jridu jikkoordinaw il-politiki tagħhom mal-UE biex jiżguraw li huma komplimentari.

Minbarra l-kontribuzzjonijiet imsemmija hawn fuq, huwa possibbli wkoll għall-Istati Membri li jidħlu f’arranġamenti ta’ kofinanzjament jew li jagħmlu kontribuzzjonijiet finanzjarji volontarji lill-FEŻ.

3. ATTIVITAJIET TAL-FEŻ WARA L-31 TA’ DIĊEMBRU 2020

Il-11-il FEŻ laħaq l-istadju finali tiegħu hekk kif il-klawżola ta’ estinzjoni daħlet fis-seħħ fil-31 ta’ Diċembru 2020. Din il-klawżola tistabbilixxi data limitu għall-impenji li jfisser li mill-2021 ma jista’ jiġi ffirmat l-ebda ftehim ta’ finanzjament ulterjuri taħt il-11-il FEŻ. Madankollu, kuntratti speċifiċi għall-ftehimiet ta’ finanzjament eżistenti se jibqgħu jiġu ffirmati sal-31 ta’ Diċembru 2023 (u anki wara dan għall-awditjar u l-evalwazzjoni). Barra minn hekk, l-implimentazzjoni tal-proġett li għaddejjin iffinanzjat mill-Fond Ewropew għall-Iżvilupp se jkomplu sakemm jitlestew finalment.

Fil-kuntest tal-Qafas Finanzjarju Pluriennali 2021–2027, il-kooperazzjoni tal-UE mal-pajjiżi AKP hija integrata fl-Istrument ta’ Viċinat, ta’ Kooperazzjoni u għall-Iżvilupp u ta’ Kooperazzjoni Internazzjonali — Ewropa Globali. Bl-istess mod, il-kooperazzjoni mal-PTEE issa hija koperta mid-Deċiżjoni dwar l-Assoċjazzjoni Extra-Ewropea (OAD). Dan ifisser li filwaqt li sal-2021 il-programmi tal-FEŻ kienu ffinanzjati mill-kontribuzzjonijiet volontarji tal-Istati Membri tal-UE, mill-2021 il-programmi ta’ żvilupp se jiġu ffinanzjati permezz tal-baġit tal-UE. Dan jimplika wkoll li l-finanzjament tal-programmi ta’ żvilupp huwa soġġett għall-awtorizzazzjoni tal-Parlament Ewropew u li t-tranżazzjonijiet ikollhom jikkonformaw mar-regolamenti finanzjarji tal-UE bl-istess mod bħal programmi oħra iffinanzjati mill-UE.

4. IR-RAPPORTAR TAL-AĦĦAR TAS-SENA

4.1. KONTIJIET ANNWALI

F’konformità mal-Artikolu 18(3) tar-Regolament Finanzjarju tal-FEŻ, ir-rapporti finanzjarji tal-FEŻ jitħejjew fuq il-bażi tar-regoli dwar il-kontabbiltà bbażati fuq id-dovuti li minnhom infushom huma bbażati fuq l-Istandards Internazzjonali tal-Kontabbiltà għas-Settur Pubbliku (IPSAS). Ir-regoli tal-kontabbiltà adottati mill-Uffiċjal tal-Kontabbiltà tal-Kummissjoni huma applikati mill-Istituzzjonijiet u mill-korpi kollha tal-UE sabiex tiġi stabbilita ġabra ta’ regoli uniformi għall-kontabbiltà, il-valutazzjoni u l-preżentazzjoni tal-kontijiet bl-għan li jiġi armonizzat il-proċess għat-tfassil tar-rapporti finanzjarji. Dawn ir-regoli kontabilistiċi tal-UE jiġu applikati wkoll mill-FEŻ, filwaqt li titqies in-natura speċifika tal-attivitajiet tiegħu.

It-tħejjija tal-kontijiet annwali tal-FEŻ hija fdata lill-Uffiċjal tal-Kontabilità tal-Kummissjoni, li huwa l-Uffiċjal tal-Kontabilità tal-FEŻ u li jiżgura li l-kontijiet annwali tal-FEŻ jippreżentaw l-istat sewwa u xieraq tal-pożizzjoni finanzjarja tal-FEŻ.

Il-kontijiet annwali jiġu ppreżentati kif ġej:

Parti I: Fondi ġestiti mill-Kummissjoni

(i) Rapporti finanzjarji u noti ta’ spjegazzjoni tal-FEŻ

(ii) Rapporti finanzjarji tal-fondi fiduċjarji tal-UE kkonsolidati fil-FEŻ

(iii) Rapporti finanzjarji kkonsolidati tal-FEŻ u tal-fondi fiduċjarji tal-UE

(iv) Rapport dwar l-implimentazzjoni finanzjarja tal-FEŻ

Parti II: Rapport annwali dwar l-implimentazzjoni — Fondi ġestiti mill-BEI

(i) Id-dikjarazzjonijiet finanzjarji tal-Faċilità tal-Investiment

Il-parti “Rapporti finanzjarji tal-fondi fiduċjarji Ewropej ikkonsolidati fil-FEŻ” tinkludi r-rapporti finanzjarji taż-żewġ fondi fiduċjarji maħluqa skont il-FEŻ: Il-Fond Fiduċjarju Ewropew ta’ Bêkou (ara t-taqsima “Rapporti finanzjarji tal-Fond Fiduċjarju Ewropew ta’ Bêkou”) u l-Fond Fiduċjarju Ewropew tal-UE għall-Afrika (ara t-taqsima “Rapporti finanzjarji tal-Fond Fiduċjarju tal-UE għall-Afrika”). Ir-rapporti finanzjarji individwali tal-fondi fiduċjarji jitħejjew taħt ir-responsabbiltà tal-Uffiċjal tal-Kontabilità tal-Kummissjoni u huma soġġetti għal awditjar estern imwettaq minn awditur privat. Iċ-ċifri tal-fondi fiduċjarji inklużi f’dawn il-kontijiet annwali huma proviżorji.

Il-kontijiet annwali tal-FEŻ iridu jiġu adottati mill-Kummissjoni sa mhux aktar tard mill-31 ta’ Lulju tas-sena ta’ wara d-data tal-karta tal-bilanċ u ppreżentati lill-Parlament Ewropew u lill-Kunsill għall-kwittanza.

5. L-AWDITJAR U L-KWITTANZA

5.1. AWDITJAR

Il-kontijiet annwali tal-FEŻ jiġu awditjati mill-awditur estern tiegħu, il-Qorti Ewropea tal-Awdituri (minn hawn ’il quddiem imsejħa l-“QEA”), li tfassal rapport annwali għall-Parlament Ewropew u għall-Kunsill.

5.2. KWITTANZA

Il-kontroll finali tal-implimentazzjoni finanzjarja tar-riżorsi tal-FEŻ għal sena finanzjarja partikolari jkun il-kwittanza. Wara l-awditjar u l-finalizzazzjoni tal-kontijiet annwali, ikun imiss lill-Kunsill li jirrakkomanda, u mbagħad lill-Parlament Ewropew li jiddeċiedi jekk jagħtix il-kwittanza lill-Kummissjoni għall-implimentazzjoni finanzjarja tar-riżorsi tal-FEŻ għal sena finanzjarja partikolari. Din id-deċiżjoni hija bbażata fuq rieżami tal-kontijiet u fuq ir-rapport annwali tal-QEA (li jinkludi dikjarazzjoni ta’ aċċertament uffiċjali) u t-tweġibiet tal-Kummissjoni għall-mistoqsijiet u għal aktar talbiet għall-informazzjoni mill-awtorità tal-kwittanza.

AVVENIMENTI EWLENIN TAL-IMPLIMENTAZZJONI FINANZJARJA 2021

Implimentazzjoni tal-baġit tal-10 u l-11-il FEŻ — 2008–2021 Ammont nett, l-10 u l-11-il FEŻ biss

Implimentazzjoni tal-baġit

Is-sena 2021 kienet ikkaratterizzata minn żewġ avvenimenti. L-2021 kienet l-ewwel sena wara l-klawżola ta’ estinzjoni għall-11-il FEŻ, li ntlaħqet fil-31 ta’ Diċembru 2020. Għalhekk, fl-2021 ma kien hemm l-ebda impenn ulterjuri ta’ proġetti taħt il-11-il FEŻ. Barra minn hekk, fl-2021, l-implimentazzjoni finanzjarja għall-10 u l-11-il FEŻ għall-kuntratti (impenji individwali: EUR 2 118 miljun) u l-pagamenti (EUR 3 393 miljun) ġiet affettwata mill-kriżi mtawla tal-COVID.

L-ammont totali tal-pagamenti gross għall-FEŻ kollha (EUR 3 435 miljun) jirrappreżenta 91 % tal-mira ta’ EUR 3 763 miljun ikkomunikata lill-Istati Membri. Minħabba s-sitwazzjoni mtawla tal-COVID, 50 % tad-Delegazjonijiet fl-Afrika Sub-Saħarjana ma laħqux il-mira ta’ pagament prevista minima tagħhom (90 %) L-aktar notevoli kienu Madagascar, li kważi kompletament għalaq il-fruntieri tiegħu, li għamilha diffiċli ħafna li l-implimentazzjoni titkompla kif previst inizjalment; iċ-Chad u l-Gambja minħabba implimentazzjoni sospiża jew imdewma; l-Etjopja, il-Guinea Conakry, u l-Mali fejn kriżijiet politiċi affettwaw l-operazzjonijiet b’mod serju, b’impatt importanti fuq il-pagamenti relatati mal-appoġġ baġitarju li huma previsti. Fil-Paċifiku u fil-Karibew, ir-restrizzjonijiet tal-COVID affettwaw ukoll l-implimentazzjoni. F’Fiġi u fil-Ħaiti, l-effetti kollaterali negattivi li rriżultaw mid-deterjorament tas-sitwazzjoni ekonomika, soċjali u politika kellhom impatt devastanti fuq il-proġetti infrastrutturali.

Impatt tal-attivitajiet fir-rapporti finanzjarji

Fir-rapporti finanzjarji, l-impatt tal-attivitajiet imsemmija hawn fuq jinħass l-aktar meta wieħed iħares lejn:

— Prefinanzjament (ara n-nota 2.2): Tnaqqis ta’ EUR 101 miljun l-aktar bħalariżultat ta’ inqas avvanzi mħallsa minħabba t-tnaqqis fl-għadd ta’ kuntratti ffirmati (EUR 3 670 miljun fl-2020 vs EUR 2 118 miljun fl-2021). Dan it-tnaqqis kien prinċipalment xprunat mill-isfidi ffaċċjati minħabba l-pandemija tal-COVID-19 u l-kriżijiet ġeopolitiċi li għaddejjin bħalissa. Konsegwenza ta’ dan, il-flus u l-ekwivalenti ta’ flus żdiedu b’EUR 266 miljun bħala riżultat ta’ dan it-tnaqqis sinifikanti fil-prefinanzjament u pagamenti oħra (ara n-nota 2.5);

— L-għadd ferm aktar baxx ta’ kuntratti miftuħa fi tmiem l-2021, ikkważat kemm mit-tnaqqis tal-FEŻ kif ukoll mill-impatt negattiv tal-kriżijiet tal-COVID-19 u ġeopolitiċi li għaddejjin bħalissa fuq l-iffirmar ta’ kuntratti ġodda rriżulta fi tnaqqis sostanzjali tal-imposti dovuti b’EUR 519-il miljun (ara n-nota 2.8).

— L-ispejjeż tal-istrumenti tal-għajnuna (ara n-nota 3.3): it-tnaqqis ġenerali fl-ispejjeż tal-istrumenti tal-għajnuna ta’ EUR 1 743 miljun huwa effett ikkombinat. Min-naħa waħda, il-kundizzjonijiet diffiċli relatati mal-pandemija tal-COVID-19 u s-sitwazzjoni ġeopolitika instabbli f’diversi pajjiżi xekklu l-implimentazzjoni tal-attivitajiet tal-FEŻ fl-2021. Fl-istess ħin, it-tnaqqis tal-attivitajiet taħt l-10 FEŻ u dawk preċedenti huwa konformi mat-tnaqqis ta’ dawk il-FEŻ li jirriżulta f’inqas kuntratti miftuħa taħt dawn il-FEŻ.

Impatt tal-bidliet fl-EAR 11 fir-rapporti finanzjarji

Fl-1 ta’ Jannar 2021, bħala riżultat tal-bidliet fl-regola kontabilistika 11 tal-UE (ara n-nota 1 dwar il-Politiki tal-Kontabilità), l-assi finanzjarji tal-FEŻ ġew riklassifikati minn assi finanzjarji disponibbli għall-bejgħ għal assi finanzjarji abbażi tal-valur ġust permezz ta’ surplus jew defiċit (FVSD). Fiż-żewġ każijiet, l-assi finanzjarji huma mkejla abbażi tal-valur ġust: b’hekk l-ammonti riportati huma komparabbli. L-ammont korrispondenti tar-riżerva tal-valur ġust ġie ttrasferit lejn is-surplus/defiċit akkumulat. Din ir-riklassifikazzjoni ma kellha l-ebda impatt fuq l-assi netti tal-FEŻ (ara d-dikjarazzjoni tal-bidliet fl-assi netti).

IL-FONDI ĠESTITI MILL-KUMMISSJONI EWROPEA

WERREJ

IR-RAPPORTI FINANZJARJI TAL-FEŻ 10

IL-KARTA TAL-BILANĊ TAL-FEŻ 11

IR-RAPPORT TAL-INTROJTU TAL-FEŻ 12

RAPPORT TAL-FLUSS TAL-FLUS TAL-FEŻ 13

DIKJARAZZJONI TAL-BIDLIET FL-ASSI NETTI TAL-FEŻ 14

KARTA TAL-BILANĊ TAL-FEŻ 15

RAPPORT TAL-INTROJTU MILL-FEŻ 17

DIKJARAZZJONI TAL-BIDLIET FL-ASSI NETTI TAL-FEŻ 18

NOTI GĦAR-RAPPORTI FINANZJARJI TAL-FEŻ 21

IR-RAPPORTI FINANZJARJI TAL-FONDI FIDUĊJARJI TAL-UE KKONSOLIDATI FIL-FEŻ 52

RAPPORTI FINANZJARJI TAL-FOND FIDUĊJARJU BÊKOU TAL-UE 2021 53

KARTA TAL-BILANĊ 58

IR-RAPPORT TAL-INTROJTU 59

RAPPORT TAL-FLUSSI TAL-FLUS 59

RAPPORTI FINANZJARJI TAL-EUTF AFRICA 2021 60

KARTA TAL-BILANĊ 66

IR-RAPPORT TAL-INTROJTU 67

RAPPORT TAL-FLUSSI TAL-FLUS 67

RAPPORTI FINANZJARJI KONSOLIDATI TAL-FEŻ U TAL-FONDI FIDUĊJARJI TAL-UE 68

KARTA TAL-BILANĊ KONSOLIDATA 69

IR-RAPPORT TAL-INTROJTU KONSOLIDAT 70

RAPPORT TAL-FLUSSI TAL-FLUS KONSOLIDAT 71

DIKJARAZZJONI KONSOLIDATA TAL-BIDLIET FL-ASSI NETTI 72

RAPPORT TAL-FEŻ DWAR L-IMPLIMENTAZZJONI FINANZJARJA 73

IR-RAPPORTI FINANZJARJI TAL-FEŻ (4)

IL-KARTA TAL-BILANĊ TAL-FEŻ

(Miljuni ta’ EUR) Nota 31.12.2021. 31.12.2020. ASSI MHUX KURRENTI Assi finanzjarji 2.1 39 33 Prefinanzjament 2.2 671 870 Kontribuzzjonijiet għall-Fond Fiduċjarju 2.3 382 394 Riċevibbli ta’ skambju 4 3 1 096 1 300 ASSI KURRENTI Prefinanzjament 2.2 1 453 1 355 Riċevibbli ta’ skambju u rekuperabbli mhux ta’ skambju 2.4 35 140 Flus u l-ekwivalenti ta’ flus 2.5 994 728 2 481 2 223 ASSI TOTALI 3 577 3 523 OBBLIGAZZJONIJIET MHUX KURRENTI Obbligazzjonijiet finanzjarji 2.6 (7) (2) (7) (2) OBBLIGAZZJONIJIET KURRENTI Ammonti pagabbli 2.7 (501) (615) Imposti dovuti 2.8 (1 008 ) (1 527 ) (1 509 ) (2 143 ) OBBLIGAZZJONIJIET TOTALI (1 516 ) (2 145 ) ASSI NETTI 2 061 1 379 FONDI U RIŻERVI Riżerva ta' valur ġust 2.9 — (5) Kapital tal-fond eżerċitat — FEŻ attivi 2.10 62 643 58 986 Kapital tal-fond eżerċitat minn FEŻ magħluqa riportati 2.10 2 252 2 252 Riżultat ekonomiku riportat mis-snin preċedenti (59 860 ) (55 111 ) Riżultat ekonomiku tas-sena (2 974 ) (4 744 ) ASSI NETTI 2 061 1 379





IR-RAPPORT TAL-INTROJTU TAL-FEŻ

(Miljuni ta’ EUR) Nota 2021 2020 DĦUL Dħul minn tranżazzjonijiet mhux ta’ skambju 3.1 Attivitajiet ta’ rkupru 27 92 27 92 Dħul minn tranżazzjonijiet ta’ skambju 3.2 Dħul finanzjarju (26) 6 Dħul ieħor 74 37 48 43 Dħul totali 75 135 SPEJJEŻ Strumenti tal-għajnuna 3.3 (2 864 ) (4 607 ) Spejjeż ta’ kofinanzjament 3.4 (19) (53) Kostijiet tal-finanzjament 3.5 (20) (21) Spejjeż oħrajn 3.6 (145) (197) Spejjeż Totali (3 049 ) (4 878 ) RIŻULTAT EKONOMIKU TAS-SENA (2 974 ) (4 744 )





RAPPORT TAL-FLUSS TAL-FLUS TAL-FEŻ

(Miljuni ta’ EUR) Nota 2021 2020 Riżultat ekonomiku tas-sena (2 974 ) (4 744 ) Attivitajiet operatorji Żieda kapitali — kontribuzzjonijiet (netti) 3 657 4 177 (Żieda)/tnaqqis fil-kontribuzzjonijiet għall-fondi fiduċjarji 12 (127) (Żieda)/tnaqqis fil-prefinanzjament 101 (29) (Żieda)/tnaqqis fir-riċevibbli ta’ skambju u fir-rekuperabbli mhux ta’ skambju 105 (17) Żieda/(tnaqqis) fl-obbligazzjonijiet finanzjarji 5 (17) Żieda/(tnaqqis) fl-ammonti pagabbli (114) 99 Żieda/(tnaqqis) fl-imposti dovuti u fl-introjtu differit (519) 209 Movimenti oħrajn mhux ta’ flus — (3) Attivitajiet ta’ investiment (Żieda)/tnaqqis fl-assi finanzjarji abbażi tal-valur ġust permezz ta’ surplus jew defiċit (*1) (7) 2 FLUSSI TAL-FLUS NETTI 266 (452) Żieda/(tnaqqis) nett(a) fil-flus u fl-ekwivalenti ta’ flus 266 (451) Flus u ekwivalenti ta’ flus fil-bidu tas-sena 2.5 728 1 179 Flus u ekwivalenti ta’ flus fi tmiem is-sena 2.5 994 728





DIKJARAZZJONI TAL-BIDLIET FL-ASSI NETTI TAL-FEŻ

(Miljuni ta’ EUR) Kapital tal-fond — FEŻ attivi (A) Fondi mhux eżerċitati — FEŻ attivi (B) Kapital tal-fond eżerċitat — FEŻ attivi (C) = (A)-(B) Riżervi Kumulattivi (D) Kapital tal-fond eżerċitat minn FEŻ magħluqa riportati (E) Riżerva ta’ valur ġust (F) Assi Netti Totali (C)+(D)+(E)+(F) BILANĊ FIL-31.12.2019 73 264 18 455 54 809 (55 111 ) 2 252 (2) 1 948 Ċaqliq fil-valur ġust (3) (3) Żieda fil-kapital — kontribuzzjonijiet (223) (4 400 ) 4 177 — — 4 177 Riżultat ekonomiku tas-sena — — — (4 744 ) — (4 744 ) BILANĊ FIL-31.12.2020 73 041 14 055 58 986 (59 854 ) 2 252 (5) 1 379 L-impatt ta’ EAR 11 riveduta (5) 5 — BILANĊ FIL-01.01.2021 73 041 14 055 58 986 (59 860 ) 2 252 — 1 379 Żieda fil-kapital — kontribuzzjonijiet (43) (3 700 ) 3 657 — — 3 657 Riżultat ekonomiku tas-sena — — — (2 974 ) — (2 974 ) BILANĊ FIL-31.12.2021 72 998 10 355 62 643 (62 834 ) 2 252 — 2 061





KARTA TAL-BILANĊ TAL-FEŻ

(Miljuni ta’ EUR) 31.12.2021 31.12.2020 Nota It-8 FEŻ Id-9 FEŻ L-10 FEŻ Il-11-il FEŻ Totali It-8 FEŻ Id-9 FEŻ L-10 FEŻ Il-11-il FEŻ Totali ASSI MHUX KURRENTI Assi finanzjarji 2.1 — — (2) 41 39 — — (2) 35 33 Prefinanzjament 2.2 — — 219 452 671 — 3 292 575 870 Kontribuzzjonijiet għall-Fond Fiduċjarju 2.3 — 31 9 341 382 — 29 9 355 394 Riċevibbli ta’ skambju — — — 4 4 — — — 3 3 — 31 226 839 1 096 — 33 299 969 1 300 ASSI KURRENTI Prefinanzjament 2.2 — 14 353 1 085 1 453 0 9 341 1 005 1 355 Riċevibbli ta’ skambju u rekuperabbli mhux ta’ skambju 2.4 180 (314) 1 296 (1 127 ) 35 181 (177) 1 723 (1 586 ) 140 Kontijiet inter-FEŻ 181 (316) 1 279 (1 144 ) — 181 (246) 1 663 (1 598 ) — Flus u l-ekwivalenti ta’ flus 2.5 — — — 994 994 — — — 728 728 361 (615) 2 928 (192) 2 481 362 (414) 3 726 (1 451 ) 2 223 ASSI TOTALI 361 (584) 3 154 646 3 577 362 (381) 4 025 (483) 3 523 OBBLIGAZZJONIJIET MHUX KURRENTI Obbligazzjonijiet finanzjarji 2.6 — — — (7) (7) — — — (2) (2) — — — (7) (7) — — — (2) (2) OBBLIGAZZJONIJIET KURRENTI Ammonti pagabbli 2.7 — (0) (27) (473) (501) — (1) (62) (554) (615) Imposti dovuti 2.8 — (6) (110) (892) (1 008 ) — (67) (217) (1 244 ) (1 527 ) — (6) (138) (1 365 ) (1 509 ) — (67) (279) (1 798 ) (2 143 ) OBBLIGAZZJONIJIET TOTALI — (6) (138) (1 372 ) (1 516 ) — (67) (279) (1 800 ) (2 145 ) ASSI NETTI 361 (591) 3 016 (725) 2 061 362 (448) 3 747 (2 282 ) 1 379 Riżervi ta’ valur ġust 2.9 — — — — — — — (2) (4) (5) Kapital tal-fond eżerċitat — FEŻ attivi 2.10 12 164 10 492 20 960 19 027 62 643 12 164 10 535 20 960 15 327 58 986 Kapital tal-fond eżerċitat minn FEŻ magħluqa riportati 2.10 627 1 625 — — 2 252 627 1 625 — — 2 252 Trasferimenti ta’ kapital tal-fond eżerċitat bejn FEŻ attivi 2.10 (2 512 ) 2 018 101 394 — (2 512 ) 2 041 188 283 — Riżultat ekonomiku riportat mis-snin preċedenti (10 098 ) (14 404 ) (19 065 ) (16 293 ) (59 860 ) (10 098 ) (14 440 ) (18 606 ) (11 966 ) (55 111 ) Riżultat ekonomiku tas-sena (1) (6) (260) (2 708 ) (2 974 ) — 36 (457) (4 324 ) (4 744 ) ASSI NETTI 180 (274) 1 737 419 2 061 181 (203) 2 084 (683) 1 379





RAPPORT TAL-INTROJTU MILL-FEŻ

(Miljuni ta’ EUR) 2021 2020 Nota It-8 FEŻ Id-9 FEŻ L-10 FEŻ Il-11-il FEŻ Total It-8 FEŻ Id-9 FEŻ L-10 FEŻ Il-11-il FEŻ Total DĦUL Dħul minn tranżazzjonijiet mhux ta’ skambju 3.1 Attivitajiet ta’ rkupru — — 1 26 27 (1) 5 69 19 92 — — 1 26 27 (1) 5 69 19 92 Dħul minn tranżazzjonijiet ta’ skambju 3.2 Dħul finanzjarju — 0 (22) (4) (26) — 5 1 1 6 Dħul ieħor — 5 14 55 74 — 5 18 13 37 — 5 (8) 51 48 — 10 19 13 43 Dħul totali — 5 (7) 78 75 (1) 15 88 32 135 SPEJJEŻ Strumenti tal-għajnuna 3.3 — (7) (214) (2 644 ) (2 864 ) — 34 (462) (4 179 ) (4 607 ) Spejjeż ta’ kofinanzjament 3.4 — — — (19) (19) — — (41) (12) (53) Kostijiet tal-finanzjament 3.5 — 7 (23) (3) (20) 1 (3) (16) (4) (21) Spejjeż oħrajn 3.6 — (11) (16) (119) (145) — (9) (25) (162) (197) Spejjeż totali — (12) (252) (2 785 ) (3 049 ) 1 21 (545) (4 356 ) (4 878 ) RIŻULTAT EKONOMIKU TAS-SENA — (8) (259) (2 708 ) (2 974 ) — 36 (457) (4 324 ) (4 744 )

DIKJARAZZJONI TAL-BIDLIET FL-ASSI NETTI TAL-FEŻ

(Miljuni ta’ EUR) It-8 FEŻ Kapital tal-fond — FEŻ attivi (A) Fondi mhux eżerċitati — FEŻ attivi (B) Kapital tal-fond eżerċitat — FEŻ attivi (C) = (A)-(B) Riżervi Kumulattivi (D) Kapital tal-fond eżerċitat minn FEŻ magħluqa riportati (E) Trasferimenti ta’ kapital tal-fond eżerċitat bejn FEŻ attivi (F) Assi Netti Totali (C)+(D)+(E)+(F) BILANĊ FIL-31.12.2019 12 164 — 12 164 (10 098 ) 627 (2 510 ) 183 Trasferimenti lejn/mill-10 FEŻ — (2) (2) BILANĊ FIL-31.12.2020 12 164 — 12 164 (10 098 ) 627 (2 512 ) 181 Trasferimenti lejn/mill-10 FEŻ — — — BILANĊ FIL-31.12.2021 12 164 — 12 164 (10 098 ) 627 (2 512 ) 181





(Miljuni ta’ EUR) Id-9 FEŻ Kapital tal-fond — FEŻ attivi (A) Fondi mhux eżerċitati — FEŻ attivi (B) Kapital tal-fond eżerċitat — FEŻ attivi (C) = (A)-(B) Riżervi Kumulattivi (D) Kapital tal-fond eżerċitat minn FEŻ magħluqa riportati (E) Trasferimenti ta’ kapital tal-fond eżerċitat bejn FEŻ attivi (F) Assi Netti Totali (C)+(D)+(E)+(F) BILANĊ FIL-31.12.2019 10 773 15 10 758 (14 440 ) 1 625 2 109 53 Trasferimenti lejn/mill-10 FEŻ — — — Trasferimenti lejn/mill-10 FEŻ — (69) (69) Rifużjoni lill-Istati Membri (223) (223) (223) Riżultat ekonomiku tas-sena — — BILANĊ FIL-31.12.2020 10 550 15 10 535 (14 440 ) 1 625 2 041 (203) Żieda fil-kapital — kontribuzzjonijiet — — — Trasferimenti lejn/mill-10 FEŻ — (23) (23) Rifużjoni lill-Istati Membri (43) (43) (43) Riżultat ekonomiku tas-sena — (6) — (6) BILANĊ FIL-31.12.2021 10 507 15 10 492 (14 410 ) 1 625 2 018 (274)





(Miljuni ta’ EUR) L-10 FEŻ Kapital tal-fond — FEŻ attivi (A) Fondi mhux eżerċitati — FEŻ attivi (B) Kapital tal-fond eżerċitat — FEŻ attivi (C) = (A)-(B) Riżervi Kumulattivi (D) Kapital tal-fond eżerċitat minn FEŻ magħluqa riportati (E) Riżerva ta’ valur ġust (G) Assi Netti Totali (C)+(D)+(E)+(F) BILANĊ FIL-31.12.2019 20 960 — 20 960 (18 606 ) 265 2 618 Trasferimenti lejn/mit-8 u d-9 FEŻ — 71 71 Trasferimenti lejn/mill-11-il FEŻ — (147) (147) Riżultat ekonomiku tas-sena — (457) (457) BILANĊ FIL-31.12.2020 20 960 — 20 960 (19 063 ) 188 (2) 2 084 L-impatt ta’ EAR 11 riveduta (2) 2 — BILANĊ FL-1.1.2020 20 960 — 20 960 (19 065 ) 188 — 2 084 Trasferimenti lejn/mit-8 u d-9 FEŻ — 23 23 Trasferimenti lejn/mill-11-il FEŻ — (110) (110) Riżultat ekonomiku tas-sena — (260) (260) BILANĊ FIL-31.12.2021 20 960 — 20 960 (19 324 ) 101 — 1 737





(Miljuni ta’ EUR) Il-11-il FEŻ Kapital tal-fond — FEŻ attivi (A) Fondi mhux eżerċitati — FEŻ attivi (B) Kapital tal-fond eżerċitat — FEŻ attivi (C) = (A)-(B) Riżervi Kumulattivi (D) Trasferimenti ta’ kapital tal-fond eżerċitat bejn FEŻ attivi (F) Riżerva ta’ valur ġust (G) Assi Netti Totali (C)+(D)+(E)+(F)+(G) BILANĊ FIL-31.12.2019 29 367 18 440 10 927 (11 966 ) 136 (2) (905) Ċaqliq fil-valur ġust — (2) (2) Żieda fil-kapital — kontribuzzjonijiet (4 400 ) 4 400 147 4 547 Riżultat ekonomiku tas-sena — (4 324 ) — (4 324 ) BILANĊ FIL-31.12.2020 29 367 14 040 15 327 (16 290 ) 283 (4) (683) L-impatt ta’ EAR 11 riveduta (4) 4 — BILANĊ FL-1.1.2020 29 367 14 040 15 327 (16 294 ) 283 — (683) Żieda fil-kapital — kontribuzzjonijiet (3 700 ) 3 700 110 3 810 Riżultat ekonomiku tas-sena — (2 708 ) — (2 708 ) BILANĊ FIL-31.12.2021 29 367 10 340 19 027 (19 002 ) 394 — 419

NOTI GĦAR-RAPPORTI FINANZJARJI TAL-FEŻ (5)

1. POLITIKI KONTABILISTIĊI SINIFIKANTI

1.1. IL-PRINĊIPJI TAL-KONTABBILTÀ

L-objettiv tar-rapporti finanzjarji huwa li jipprovdu informazzjoni li tkun utli għal firxa wiesgħa ta’ partijiet ikkonċernati dwar il-pożizzjoni finanzjarja, il-prestazzjoni u l-flussi tal-flus ta’ entità.

Il-kunsiderazzjonijiet kumplessivi (jew il-prinċipji kontabilistiċi) li għandhom jiġu segwiti meta jitħejjew ir-rapporti finanzjarji huma stipulati fir-Regola Kontabilistika 1 tal-UE “Rapporti Finanzjarji” u huma l-istess bħal dawk deskritti fl-IPSAS 1: il-preżentazzjoni ġusta, il-bażi tad-dovuti, in-negozju avvjat, il-konsistenza tal-preżentazzjoni, il-materjalità, l-aggregazzjoni, it-tpaċija u l-informazzjoni komparattiva. Il-karatteristiċi kwalitattivi tar-rapportar finanzjarju huma r-rilevanza, ir-rappreżentazzjoni leali (l-affidabbiltà), il-komprensibbiltà, il-puntwalità, il-komparabbiltà u l-verifikabbiltà.

1.2. IL-BAŻI TAT-TĦEJJIJA

1.2.1. Perjodu ta' rapportar

Ir-rapporti finanzjarji jiġu ppreżentati kull sena. Is-sena kontabilistika tibda fl-1 ta’ Jannar u tintemm fil-31 ta’ Diċembru.

1.2.2. Il-munita u l-bażi għall-konverżjoni

Il-kontijiet annwali huma ppreżentati f’miljuni ta’ euro, billi l-euro hija l-munita funzjonali tal-FEŻ. It-tranżazzjonijiet f’muniti barranin jinqalbu f’euro bl-użu tar-rati tal-kambju prevalenti fid-dati tat-tranżazzjonijiet. Il-qligħ u t-telf tal-kambju li jirriżultaw mis-saldu ta’ tranżazzjonijiet f’muniti barranin u mill-konverżjoni mill-ġdid skont ir-rati tal-kambju fi tmiem is-sena tal-assi u l-obbligazzjonijiet monetarji denominati f’muniti barranin huma rikonoxxuti fir-rapport tal-introjtu. Japplikaw metodi ta’ konverżjoni differenti għal proprjetà, impjanti u tagħmir u assi intanġibbli, li jżommu l-valur tagħhom f’euro fid-data meta jkunu nxtraw.

Il-bilanċi fl-aħħar tas-sena tal-assi u l-obbligazzjonijiet monetarji denominati f’muniti barranin huma kkonvertiti f’euro fuq il-bażi tar-rati tal-kambju tal-Bank Ċentrali Ewropew (BĊE) li japplikaw fil-31 ta’ Diċembru.

Ir-rati tal-Kambju tal-Euro

Munita 31.12.2021 31.12.2020 Munita 31.12.2021 31.12.2020 BGN 1,9558 1,9558 PLN 4,5969 4,5597 CZK 26,8580 26,2420 RON 4,9490 4,8683 DKK 7,4364 7,4409 SEK 10,2503 10,0343 GBP 0,84028 0,8990 CHF 1,0331 1,0802 HRK 7,5156 7,5519 JPY 130,3800 126,4900 HUF 369,1900 363,8900 USD 1,1326 1,2271

1.2.3. L-użu tal-istimi

F’konformità mal-IPSAS u mal-prinċipji kontabilistiċi aċċettati b’mod ġenerali, ir-rapporti finanzjarji bilfors jinkludu ammonti bbażati fuq stimi u suppożizzjonijiet mill-maniġment abbażi tal-aktar informazzjoni affidabbli disponibbli. L-istimi sinifikanti jinkludu, iżda mhumiex limitati għal: ammonti għal obbligazzjonijiet tal-benefiċċji tal-impjegati, riskju finanzjarju ta’ kontijiet riċevibbli u l-ammonti żvelati fin-noti li jikkonċernaw strumenti finanzjarji, provvediment għal indeboliment għal assi finanzjarji b’kost amortizzat u għal obbligazzjonijiet ta’ kuntratti ta’ garanzija finanzjarja, dħul u ħlasijiet dovuti, provvedimenti, grad ta’ indeboliment ta’ assi intanġibbli u proprjetà, impjant u tagħmir, valur nett realizzabbli ta’ inventarji, assi u obbligazzjonijiet kontinġenti. Ir-riżultati attwali jistgħu jkunu differenti minn dawk l-istimi.

L-istimi raġonevoli huma parti essenzjali mit-tħejjija ta’ rapporti finanzjarji u ma jdgħajfux l-affidabilità tagħhom. Stima tista’ tkun teħtieġ reviżjoni jekk iseħħu bidliet fiċ-ċirkostanzi li fuqhom kienet ibbażata l-istima jew bħala riżultat ta’ informazzjoni ġdida jew aktar esperjenza. Min-natura tagħha, ir-reviżjoni ta’ stima ma tirrelatax ma' perijodi preċedenti u mhix korrezzjoni ta' żball. L-effett ta’ bidla fl-istima kontabilistika għandu jiġi rikonoxxut fis-surplus jew fid-defiċit fil-perjodi meta ssir magħrufa tali bidla.

1.2.4. L-applikazzjoni ta’ Regoli Kontabilistiċi tal-Unjoni Ewropea (EAR) ġodda u riveduti

L-EAR riveduti effettivi għall-perjodi li jibdew fl-1 ta’ Jannar 2021 jew wara

Fl-2020, l-Uffiċjal tal-Kontabbiltà adotta l-EAR 11 riveduta “Strumenti Finanzjarji”, li hija effettiva b’mod obbligatorju mill-1 ta’ Jannar 2021. L-EAR 11 riveduta hija bbażata fuq l-IPSAS 41 “Strumenti Finanzjarji”, l-IPSAS 28 emendata “Strumenti Finanzjarji: Preżentazzjoni” u l-IPSAS 30 “Strumenti Finanzjarji: Żvelar‘li nħarġu f’Awwissu 2018. Hija tistabbilixxi l-prinċipji tar-rapportar finanzjarju għall-assi finanzjarji u l-obbligazzjonijiet finanzjarji. F’konformità mad-dispożizzjonijiet ta’ tranżizzjoni tal-EAR 11 riveduta, l-entità tikkontabilizza kwalunkwe bidla mill-applikazzjoni inizjali, fl-1 ta’ Jannar 2021. L-EAR 11 riveduta ma tesiġix ir-rapportar mill-ġdid ta’ perjodi preċedenti. Riżultat ta’ dan, l-assi finanzjarji, l-obbligazzjonijiet finanzjarji, ir-riċevibbli ta’ skambju u d-dħul/l-ispejjeż tal-imgħax fil-31 ta’ Diċembru 2020 ippreżentati f’dawn il-kontijiet ġew kontabilizzati skont il-politiki ta’ kontabbiltà kif iddikjarati fir-rapporti finanzjarji tal-2020 tal-entità.

Bidliet mill-applikazzjoni tal-EAR 11 riveduta

Prinċipji ġodda ta’ klassifikazzjoni u kejl għall-assi finanzjarji

EAR 11 riveduta tintroduċi approċċ ibbażat fuq il-prinċipji għall-klassifikazzjoni tal-assi finanzjarji u tesiġi l-użu ta’ żewġ kriterji: il-mudell tal-entità għall-ġestjoni tal-assi finanzjarji tagħha u l-karatteristiċi kuntrattwali tal-fluss tal-flus ta’ dawk l-assi. Skont dawn il-kriterji, l-assi finanzjarji jiġu kklassifikati fil-kategoriji li ġejjin: assi finanzjarji b’kost amortizzat (AC), assi finanzjarji b’valur ġust permezz ta’ assi/ekwità netti (FVNA), jew assi finanzjarji b’valur ġust permezz ta’ surplus jew defiċit (FVSD).

L-applikazzjoni tal-kriterji l-ġodda wasslet għar-riklassifikazzjoni tal-investimenti fl-ekwità u t-titoli tad-dejn minn “disponibbli għall-bejgħ” għal FVSD. Ir-riżerva ta’ valur ġust ġiet riklassifikata — fi ħdan l-Assi Netti — għal surplus jew defiċit akkumulat.

Mudell ta’ indeboliment ġdid

Filwaqt li l-mudell ta’ indeboliment preċedenti kien ibbażat fuq it-telf imġarrab, l-EAR 11 riveduta introduċiet mudell ta’ indeboliment li jħares il quddiem ibbażat fuq it-telf ta’ kreditu mistenni (ECL, expected credit losses) tul il-ħajja tal-assi finanzjarju. L-ECL iqis l-avvenimenti ta’ inadempjenza possibbli u l-evoluzzjoni tal-kwalità tal-kreditu tal-assi finanzjarji. Il-mudell il-ġdid ta’ indeboliment japplika għall-assi finanzjarji kollha mkejla f’AC jew f’FVNA, kif ukoll għall-impenji ta’ self u l-kuntratti ta’ garanzija finanzjarja.

Kontabilità ta’ garanzija finanzjarja

L-EAR 11 riveduta tesiġi l-applikazzjoni tar-rekwiżiti ta’ kontabbiltà tal-garanzija finanzjarja għall-kuntratti ta’ garanziji finanzjarji. Il-kejl tal-obbligazzjoni tal-garanzija finanzjarja jiddependi fuq il-valur ġust tal-garanzija mar-rikonoxximent inizjali u l-evoluzzjoni tat-telf ta’ kreditu mistenni mill-portafoll tad-djun garantiti.

1.3. KARTA TAL-BILANĊ

1.3.1. Assi finanzjarji

Klassifikazzjoni mar-rikonoxximent inizjali

Il-klassifikazzjoni tal-istrumenti finanzjarji hija ddeterminata fir-rikonoxximent inizjali. Fuq il-bażi tal-mudell ta’ ġestjoni u l-karatteristiċi kuntrattwali tal-flussi ta’ flus ta’ dawk l-assi, l-assi finanzjarji jistgħu jiġu kklassifikati fi tliet kategoriji: L-assi finanzjarji b’kost amortizzat (“AC”), assi finanzjarji b’valur ġust permezz ta’ assi/ekwità netti (“FVNA”) jew assi finanzjarji b’valur ġust permezz ta’ surplus jew defiċit (“FVSD”).

(i) Assi finanzjarji b’kost amortizzat

L-assi finanzjarji b’kost amortizzat huma assi finanzjarji mhux derivattivi li jissodisfaw żewġ kundizzjonijiet: (1) L-entità żżommhom sabiex tiġbor il-flussi tal-flus kuntrattwali. (2) F’jiem speċifikati, hemm flussi tal-fluss kuntrattwali li huma sempliċement ħlasijiet tal-kapital u l-imgħax fuq il-kapital pendenti.

Din il-kategorija tinkludi:

— Flus u ekwivalenti ta’ flus;

— Self (inklużi depożiti b’terminu b’maturità oriġinali ta’ aktar minn tliet xhur);

— Riċevibbli ta’ skambju.

Assi finanzjarji b’kost amortizzat huma inklużi fl-assi kurrenti, ħlief għal dawk b’maturità ta’ aktar minn 12-il xahar mid-data tar-rapportar.

(ii) Assi finanzjarji abbażi tal-valur ġust permezz ta’ assi/ekwità netti

Dawn l-assi finanzjarji mhux derivattivi għandhom flussi ta’ flus kuntrattwali li jirrappreżentaw biss il-kapital u l-imgħax fuq il-kapital pendenti. Barra minn hekk, il-mudell ta’ ġestjoni huwa li jinżammu l-assi finanzjarji kemm biex jinġabru l-flussi tal-flus kuntrattwali kif ukoll biex jinbiegħu l-assi finanzjarji.

L-assi f’din il-kategorija jiġu kklassifikati bħala assi kurrenti jekk ikunu mistennija li jiġu realizzati fi żmien 12-il xahar mid-data tar-rapportar.

L-entità ma żżommx dawn l-assi fil-31 ta’ Diċembru 2021.

(iii) Assi finanzjarji abbażi tal-valur ġust permezz ta’ surplus jew defiċit

L-entità tikklassifika d-derivattivi u l-investimenti ta’ ekwità bħala FVSD minħabba li l-flussi tal-flus kuntrattwali ma jirrappreżentawx biss il-kapital u l-imgħax fuq il-kapital.

Barra minn hekk, l-entità tikklassifika t-titoli ta’ dejn li żżomm bħala FVSD minħabba li l-portafolli ta’ titoli ta’ dejn huma ġestiti u evalwati fuq bażi ta’ valur ġust tal-portafoll.

L-assi f’din il-kategorija jiġu kklassifikati bħala assi kurrenti jekk ikunu mistennija li jiġu realizzati fi żmien 12-il xahar mid-data tar-rapportar.

Rikonoxximent u kejl inizjali

Ix-xiri ta’ assi finanzjarji abbażi tal-valur ġust permezz ta’ surplus jew defiċit jiġu rikonoxxuti fid-data tan-negozju — id-data li fiha l-entità timpenja ruħha li tixtri jew tbigħ l-assi. L-ekwivalenti ta’ flus u s-self jiġu rikonoxxuti meta l-flus kontanti jiġu depożitati f’istituzzjoni finanzjarja jew jiġu avvanzati għall-mutwatarji.

L-assi finanzjarji għall-ewwel jiġu mkejla abbażi tal-valur ġust. Għall-assi finanzjarji kollha mhux riportati abbażi tal-valur ġust permezz ta’ surplus jew defiċit, il-kostijiet tat-tranżazzjonijiet jiżdiedu mal-valur ġust fir-rikonoxximent inizjali. Għal assi finanzjarji riportati abbażi tal-valur ġust permezz ta’ surplus jew defiċit, il-kostijiet tat-tranżazzjonijiet jiġu ddebitati fir-rapport tal-introjtu.

Il-valur ġust ta’ assi finanzjarju mar-rikonoxximent inizjali huwa normalment il-prezz tat-tranżazzjoni sakemm it-tranżazzjoni ma tkunx distakkata, jiġifieri mingħajr ħlas jew b’konsiderazzjoni nominali għal skopijiet ta’ politika pubblika. F’dan il-każ, id-differenza bejn il-valur ġust tal-istrument finanzjarju u l-prezz tat-tranżazzjoni hija komponent mhux tal-kambju li huwa rikonoxxut bħala spiża fir-rapport tal-introjtu. F’dan il-każ, il-valur ġust ta’ assi finanzjarju huwa derivat minn tranżazzjonijiet tas-suq kurrenti għal strument direttament ekwivalenti. Jekk ma jkun hemm l-ebda suq attiv għall-istrument, il-valur ġust jiġi derivat minn teknika ta’ valwazzjoni li tuża data disponibbli minn swieq osservabbli.

Kejl sussegwenti

Assi finanzjarji b’kost amortizzat sussegwentement jitkejlu skont il-kost amortizzat bl-użu tal-metodu tal-imgħax effettiv.

L-assi finanzjarji abbażi tal-valur ġust permezz ta’ surplus jew defiċit sussegwentement jitkejlu abbażi tal-valur ġust. Il-qligħ u t-telf minn bidliet fil-valur ġust (inklużi dawk li jirriżultaw mill-qlib tal-kambju u l-imgħax li wieħed idaħħal) jiġu inklużi fir-rapport tal-introjtu fil-perjodu meta jseħħu.

Valur ġust fil-kejl sussegwenti

Il-valuri ġusti tal-investimenti kkwotati fi swieq attivi huma bbażati fuq il-prezzijiet kurrenti tal-offerti. Jekk is-suq għal assi finanzjarju ma jkunx attiv (u għat-titoli mhux ikkwotati u d-derivattivi barra l-Borża), l-UE tistabbilixxi valur ġust billi tuża tekniki ta’ valwazzjoni. Dawn jinkludu l-użu ta’ tranżazzjonijiet distakkati reċenti, referenza għal strumenti oħrajn li huma sostanzjalment l-istess, analiżi tal-flussi tal-flus skontati, mudelli tal-ipprezzar tal-opzjonijiet u tekniki ta’ valwazzjoni oħrajn li jintużaw b’mod komuni mill-parteċipanti tas-suq.

L-investimenti f’fondi ta’ kapital ta’ riskju li ma għandhomx prezz ikkwotat f’suq attiv, jiġu stmati bil-valur tal-assi netti attribwibbli, li jitqies bħala ekwivalenti tal-valur ġust tagħhom.

Indeboliment tal-assi finanzjarji

L-UE tirrikonoxxi u tkejjel telf minn indeboliment għal telf ta’ kreditu mistenni fuq assi finanzjarji li jitkejlu b’kost amortizzat u b’valur ġust permezz ta’ assi/ekwità netti.

It-telf ta’ kreditu mistenni (ECL) huwa l-valur preżenti tad-differenza bejn il-flussi tal-flus kuntrattwali u l-flussi tal-flus li l-UE tistenna li tirċievi. L-ECL jinkorpora informazzjoni raġonevoli u li tista’ tiġi appoġġjata li tkun disponibbli mingħajr spiża jew sforz bla bżonn fid-data tar-rapportar.

Għall-assi b’kost amortizzat, l-ammont riportat tal-assi jitnaqqas bl-ammont tat-telf minn indeboliment rikonoxxut fir-rapport tal-introjtu. Jekk, f’perjodu sussegwenti, l-ammont tat-telf minn indeboliment jonqos, it-telf minn indeboliment rikonoxxut preċedentement jitreġġa’ lura permezz tar-rapport tal-introjtu.

(a) Riċevibbli

L-entità tkejjel it-telf minn indeboliment fl-ammont ta’ ECL tul il-ħajja, bl-użu ta’ espedjenti prattiċi (eż. matriċi ta’ provvediment).

(b) Flus u l-ekwivalenti ta’ flus

L-entità żżomm flus u ekwivalenti ta’ flus f’kontijiet bankarji kurrenti u depożiti b’terminu ta’ mhux aktar minn 3 xhur. Il-flus kontanti jinżammu f’banek bi klassifikazzjonijiet tal-kreditu għoljin ħafna, u b’hekk għandhom probabbiltajiet ta’ inadempjenza baxxi ħafna. Minħabba t-tul ta’ żmien qasir u l-probabbiltajiet ta’ inadempjenza baxxi, it-telf ta’ kreditu mistenni minn flus u ekwivalenti ta’ flus huwa negliġibbli. B’riżultat ta’ dan, l-ebda provvediment għal indeboliment ma huwa rikonoxxut għal ekwivalenti ta’ flus.

(c) Self

L-ECL jitkejjel b’mudell ta’ tliet stadji li jqis l-avvenimenti ta’ inadempjenza ponderati skont il-probabbiltà matul il-ħajja tal-assi finanzjarju u l-evoluzzjoni tar-riskju ta’ kreditu mill-oriġinazzjoni tal-assi finanzjarju. Għas-self, l-oriġini hija d-data tal-impenn ta’ self irrevokabbli

Jekk ma jkun hemm l-ebda żieda sinifikanti fir-riskju ta’ kreditu mill-oriġinazzjoni (“stadju 1”), it-telf ta’ indeboliment huwa l-ECL minn eventi ta’ inadempjenza possibbli fit-12-il xahar li ġejjin mid-data tar-rapportar (“ECL ta’ 12-il xahar”). Jekk ikun hemm żieda sinifikanti fir-riskju ta’ kreditu mill-oriġinazzjoni (“stadju 2”) jew jekk ikun hemm evidenza oġġettiva ta’ indeboliment tal-kreditu (“stadju 3”), it-telf minn indeboliment ikun daqs l-ECL minn avvenimenti ta’ inadempjenza possibbli matul il-ħajja kollha tal-assi finanzjarju (“ECL tul il-ħajja”)

Irtirar tar-rikonoxximent

L-istrumenti finanzjarji ma jibqgħux rikonoxxuti meta jiskadu d-drittijiet li jiġu riċevuti flussi ta’ flus mill-investimenti jew meta l-entità tkun ittrasferixxiet b’mod sostanzjali r-riskji u l-benefiċċji kollha tas-sjieda lil parti oħra. Il-bejgħ ta’ assi finanzjarji permezz ta’ surplus jew defiċit jiġi rikonoxxut fid-data tan-negozju tagħhom.

1.3.2. Ammonti tal-prefinanzjament

Prefinanzjament huwa pagament maħsub sabiex jipprovdi lill-benefiċjarju b’avvanz ta’ flus, jiġifieri “float”. Huwa jista’ jinqasam f’għadd ta’ pagamenti fuq perjodu definit fil-kuntratt, fid-deċiżjoni, fil-ftehim jew fl-att ġuridiku bażiku partikolari. Il-float jew l-avvanz jintuża għall-fini li għalih ikun ġie pprovdut matul il-perjodu definit fil-ftehim jew inkella jitħallas lura. Jekk il-benefiċjarju ma jġarrabx nefqa eliġibbli, huwa għandu l-obbligu li jrodd lura l-avvanz ta’ prefinanzjament lill-entità. Għalhekk, hekk kif l-entità żżomm il-kontroll fuq il-prefinanzjament u hija intitolata għal rifużjoni għall-parti ineliġibbli, l-ammont huwa rikonoxxut bħala assi.

Il-prefinanzjament huwa inizjalment rikonoxxut fil-karta tal-bilanċ meta l-flus jiġu ttrasferiti lir-riċevitur. Dan jitkejjel fl-ammont tal-kunsiderazzjoni mogħtija. F’perjodi sussegwenti, il-prefinanzjament jitkejjel fl-ammont inizjalment rikonoxxut fil-karta tal-bilanċ nieqes l-ispejjeż eliġibbli (inklużi l-ammonti stmati fejn meħtieġ) imġarrba matul il-perjodu.

1.3.3. Riċevibbli u rekuperabbli

Ir-regoli tal-kontabbiltà tal-UE jeħtieġu preżentazzjoni separata ta’ tranżazzjonijiet ta’ skambju u ta’ dawk mhux ta’ skambju. Biex issir distinzjoni bejn iż-żewġ kategoriji, it-terminu “riċevibbli” huwa riżervat għal tranżazzjonijiet ta’ skambju, filwaqt li għal tranżazzjonijiet mhux ta’ skambju, jiġifieri meta l-UE tirċievi valur mingħand entità oħra mingħajr ma tagħti valur kważi ugwali lura, jintuża t-terminu “rekuperabbli” (eż. ir-rekuperabbli mill-Istati Membri relatati mar-riżorsi proprji).

Ir-riċevibbli minn tranżazzjonijiet ta’ skambju jissodisfaw id-definizzjoni ta’ strumenti finanzjarji. L-entità kklassifikathom bħala assi finanzjarji b’kost amortizzat u kejlithom kif xieraq.

Ir-rekuperabbli minn tranżazzjonijiet mhux ta’ skambju jiġu riportati bil-valur ġust fid-data tal-akkwiżizzjoni bit-tnaqqis tal-valwazzjoni negattiva minħabba indeboliment. Valwazzjoni negattiva minħabba indeboliment tiġi stabbilita meta jkun hemm evidenza oġġettiva li l-entità mhux se tkun tista’ tiġbor l-ammonti kollha dovuti skont it-termini oriġinali tar-rekuperabbli. L-ammont tal-valwazzjoni negattiva huwa d-differenza bejn l-ammont riportat tal-assi u l-ammont li jista’ jiġi rkuprat. L-ammont tal-valwazzjoni negattiva jiġi rikonoxxut fir-rapport tal-introjtu.

1.3.4. Flus u l-ekwivalenti ta’ flus

Il-flus u l-ekwivalenti ta’ flus huma assi finanzjarji b’kost amortizzat u jinkludu flus fl-idejn, depożiti miżmuma fuq talba jew b’avviż ta’ malajr mal-banek u investimenti ferm likwidi oħrajn b’terminu qasir bil-maturitajiet oriġinali ta’ tliet xhur jew inqas.

1.3.5. Ammonti pagabbli

Inklużi taħt kontijiet pagabbli nsibu kemm l-ammonti relatati ma’ tranżazzjonijiet ta’ skambju, bħax-xiri ta’ oġġetti u ta’ servizzi, kif ukoll l-ammonti relatati ma’ tranżazzjonijiet mhux ta’ skambju relatati ma’, eż., pretensjonijiet tal-kostijiet mill-benefiċjarji, għotjiet jew finanzjament ieħor tal-UE, jew prefinanzjament riċevut (ara n-nota 1.4.1).

Meta jiġu pprovduti għotjiet jew finanzjament ieħor lill-benefiċjarji, il-pretensjonijiet tal-kostijiet jiġu rreġistrati bħala ammonti pagabbli għall-ammont mitlub fil-mument meta tiġi riċevuta l-pretensjoni tal-kost. Wara verifika u aċċettazzjoni tal-kostijiet eliġibbli, l-ammonti pagabbli jiġu vvalutati fl-ammont aċċettat u eliġibbli.

L-ammonti pagabbli li jirriżultaw mix-xiri ta’ oġġetti u ta’ servizzi jiġu rikonoxxuti mar-riċevuta tal-fattura għall-ammont oriġinali. L-ispejjeż korrispondenti jiddaħħlu fil-kontijiet meta l-provvisti jew is-servizzi jiġu kkonsenjati u aċċettati mill-entità.

1.3.6. Obbligazzjonijiet finanzjarji

L-obbligazzjonijiet finanzjarji huma kklassifikati bħala obbligazzjonijiet finanzjarji riportati b’kost amortizzat, obbligazzjonijiet finanzjarji abbażi tal-valur ġust permezz ta’ surplus jew defiċit, jew bħala obbligazzjonijiet ta’ kuntratt ta’ garanzija finanzjarja.

L-obbligazzjonijiet finanzjarji b’kost amortizzat huma inizjalment rikonoxxuti abbażi tal-valur ġust inklużi l-kostijiet tat-tranżazzjoni mġarrba u sussegwentement riportati bil-kost amortizzat bl-użu tal-metodu tal-imgħax effettiv. Dawn ma jibqgħux rikonoxxuti mir-rapport tal-pożizzjoni finanzjarja biss jekk l-obbligu jiġi rrilaxxat, rinunzjat, ikkanċellat jew skadut.

L-obbligazzjonijiet finanzjarji abbażi tal-valur ġust permezz ta’ surplus jew defiċit jinkludu derivattivi li l-valur ġust tagħhom ikun negattiv. Meta l-kuntratt ta’ garanzija jesiġi li l-entità tagħmel pagamenti bi tweġiba għal bidliet fil-prezzijiet tal-istrumenti finanzjarji jew fir-rati tal-kambju, il-kuntratt ta’ garanzija jkun derivattiv. Huma jingħataw l-istess trattament kontabilistiku bħall-assi finanzjarji abbażi tal-valur ġust permezz ta’ bilanċ pożittiv jew defiċit.

L-entità tirrikonoxxi obbligazzjoni ta’ kuntratti ta' garanzija finanzjarja meta tidħol f’kuntratt li jeħtieġ li jsiru pagamenti speċifiċi biex jirrimborsaw lid-detentur tal-garanzija għal telf li jġarrab minħabba li debitur speċifiku jonqos milli jagħmel pagament meta dovut taħt it-termini oriġinali jew modifikati ta’ strument ta’ debitu. L-obbligazzjonijiet tal-garanziji finanzjarji huma inizjalment rikonoxxuti abbażi tal-valur ġust.

Il-kejl sussegwenti jiddependi fuq l-evoluzzjoni tal-iskopertura għar-riskju ta’ kreditu mill-garanzija finanzjarja Jekk ma jkun hemm l-ebda żieda sinifikanti fir-riskju tal-kreditu (“stadju 1”), l-obbligazzjonijiet tal-garanziji finanzjarji jitkejlu skont l-ogħla telf ta’ kreditu mistenni fuq perjodu ta’ 12-il xahar u l-ammont inizjalment rikonoxxut nieqes, fejn xieraq, l-amortizzament kumulattiv. Jekk ikun hemm żieda sinifikanti fir-riskju tal-kreditu (“stadju 2”), l-obbligazzjonijiet tal-garanziji finanzjarji jitkejlu skont l-ogħla telf ta’ kreditu mistenni tul il-ħajja u l-ammont inizjalment rikonoxxut nieqes, fejn xieraq, l-amortizzament kumulattiv.

L-obbligazzjonijiet finanzjarji huma kklassifikati bħala obbligazzjonijiet mhux kurrenti, għajr għall-maturitajiet ta’ inqas minn 12-il xahar wara d-data tal-karta tal-bilanċ. Il-kuntratti ta’ garanzija finanzjarja huma kklassifikati bħala obbligazzjonijiet kurrenti ħlief jekk l-entità jkollha dritt inkondizzjonat li tiddifferixxi s-saldu tal-obbligazzjoni għal mill-inqas tnax-il xahar wara d-data tar-rapportar.

1.3.7. Dħul u imposti dovuti u differiti

It-tranżazzjonijiet u l-attivitajiet jiġu rikonoxxuti fir-rapporti finanzjarji fil-perjodu li miegħu huma relatati. Fl-aħħar tas-sena, jekk fattura tkun għadha ma ħarġitx iżda s-servizz ikun ġie pprovdut, jew il-provvisti jkunu ġew ikkonsenjati mill-entità jew ikun jeżisti ftehim kuntrattwali (eż. b’referenza għal kuntratt), dħul akkumulat jiġi rikonoxxut fir-rapporti finanzjarji. Barra minn hekk, fl-aħħar tas-sena, jekk tinħareġ fattura iżda s-servizzi jkunu għadhom ma ġewx ipprovduti jew il-prodotti forniti jkunu għadhom ma ġewx ikkonsenjati, id-dħul jiġi differit u rikonoxxut fil-perjodu kontabilistiku sussegwenti.

L-ispejjeż jiġu kontabilizzati wkoll fil-perjodu li jkunu relatati miegħu. Fl-aħħar tal-perjodu kontabilistiku, l-ispejjeż dovuti jiġu rikonoxxuti fuq il-bażi ta’ ammont stmat tal-obbligu tat-trasferiment għall-perjodu. Il-kalkolu tal-ispejjeż dovuti jsir skont il-linji gwida operazzjonali u prattiċi dettaljati maħruġa mill-Uffiċjal tal-Kontabilità. Dawn għandhom l-għan li jiżguraw li r-rapporti finanzjarji jipprovdu rappreżentazzjoni leali tal-fenomeni ekonomiċi u oħrajn li huma maħsuba li jirrappreżentaw. Permezz ta’ analoġija, jekk ikun sar pagament bil-quddiem għal servizzi jew oġġetti li jkunu għadhom ma ġewx riċevuti, l-ispiża tiġi differita u rikonoxxuta fil-perjodu kontabilistiku sussegwenti.

1.4. IR-RAPPORT TAL-INTROJTU

1.4.1. Id-dħul

Id-dħul jinkludi l-influssi gross ta’ benefiċċji ekonomiċi jew potenzjal ta’ servizz riċevuti u riċevibbli mill-entità, li jirrappreżentaw żieda fl-assi netti, għajr żidiet relatati ma’ kontribuzzjonijiet mis-sidien.

Skont in-natura tat-tranżazzjonijiet sottostanti fir-rapport tal-introjtu, għad-dħul issir distinzjoni bejn:

Dħul minn tranżazzjonijiet mhux ta’ skambju

Id-dħul minn tranżazzjonijiet mhux ta’ skambju huwa taxxi u trasferimenti, minħabba li t-trasferent jipprovdi riżorsi lill-entità benefiċjarja, mingħajr ma din tipprovdi direttament prezz li jkun bejn wieħed u ieħor ugwali bi skambju. It-trasferimenti huma influssi ta’ benefiċċji ekonomiċi futuri jew potenzjal ta’ servizz minn tranżazzjonijiet mhux ta’ skambju, għajr it-taxxi. Għall-entitajiet tal-UE, it-trasferimenti jinkludu l-aktar fondi riċevuti mill-Kummissjoni (eż. sussidju ta’ bbilanċjar lill-aġenziji tradizzjonali, sussidju operatorju għall-ftehimiet ta’ delega).

L-entità għandha tirrikonoxxi assi fir-rigward tat-trasferimenti meta l-entità tikkontrolla r-riżorsi bħala riżultat ta’ attività passata (it-trasferiment) u tistenna li tirċievi benefiċċji ekonomiċi futuri jew potenzjal ta’ servizz minn dawn ir-riżorsi, kif ukoll meta l-valur ġust ikun jista’ jitkejjel b’mod affidabbli. Influss ta’ riżorsi minn tranżazzjoni mhux ta’ skambju rikonoxxuta bħala assi (jiġifieri flus) huwa rikonoxxut ukoll bħala dħul, ħlief sal-punt li l-entità jkollha obbligu preżenti fir-rigward ta’ dak it-trasferiment (kundizzjoni), li jkun irid jiġi ssodisfat qabel ikun jista’ jiġi rikonoxxut id-dħul. Sakemm tiġi ssodisfata l-kundizzjoni, id-dħul jiġi differit u rikonoxxut bħala obbligazzjoni.

Dħul minn tranżazzjonijiet ta’ skambju

Id-dħul mill-bejgħ ta’ oġġetti u servizzi jiġi rikonoxxut meta r-riskju u l-benefiċċji sinifikanti tas-sjieda tal-oġġetti jiġu ttrasferiti lill-akkwirent. Id-dħul assoċjat ma’ tranżazzjoni li tinvolvi l-forniment ta’ servizzi huwa rikonoxxut b’referenza għall-istadju ta’ meta titlesta t-tranżazzjoni fid-data tar-rapportar.

(a) Dħul u spejjeż tal-imgħax

Id-dħul u l-ispejjeż tal-imgħax minn assi finanzjarji u obbligazzjonijiet finanzjarji b’kost amortizzat jiġu rikonoxxuti fir-rapport tal-introjtu billi jintuża l-metodu tal-imgħax effettiv. Dan huwa metodu li jintuża sabiex jiġi kkalkolat il-kost amortizzat ta’ assi finanzjarju jew ta’ obbligazzjoni finanzjarja u sabiex jiġi allokat id-dħul mill-imgħax jew l-ispiża tal-imgħax matul il-perjodu rilevanti.

(b) Dħul minn dividendi

Id-dħul minn dividendi u distribuzzjonijiet simili huwa rikonoxxut meta jiġi stabbilit id-dritt li jiġi riċevut pagament.

(c) Dħul u spejjeż minn assi finanzjarji abbażi tal-valur ġust permezz ta’ surplus jew defiċit

Dan jirreferi għall-qligħ (dħul) fil-valur ġust u t-telf (spiża) fil-valur ġust minn dawn l-assi finanzjarji, inklużi dawk li jirriżultaw mill-qlib tal-kambju. Għal assi finanzjarji li jrendu l-imgħax, dan jinkludi wkoll l-imgħax.

(d) Dħul minn kuntratti ta’ garanzija finanzjarja

Id-dħul minn kuntratti ta’ garanzija finanzjarja (primjum ta’ garanzija) huwa rikonoxxut matul iż-żmien li l-entità tkun lesta biex tikkumpensa lid-detentur tal-kuntratt ta’ garanzija finanzjarja għat-telf ta’ kreditu li jista’ jġarrab.

1.4.2. Spejjeż

L-ispejjeż huma tnaqqisiet fil-benefiċċji ekonomiċi jew fil-potenzjal ta’ servizz matul il-perjodu ta’ rapportar fil-forma ta’ flussi ta’ ħruġ jew ta’ konsum ta’ assi jew tat-tiġrib ta’ obbligazzjonijiet li jirriżultaw fi tnaqqisiet fl-assi netti. Dawn jinkludu kemm l-ispejjeż minn tranżazzjonijiet ta’ skambju kif ukoll l-ispejjeż minn tranżazzjonijiet mhux ta’ skambju.

L-ispejjeż minn tranżazzjonijiet ta’ skambju li ġejjin mix-xiri ta’ oġġetti u servizzi jiġu rikonoxxuti meta l-provvisti jiġu kkonsenjati u aċċettati mill-entità. Dawn jiġu vvalutati fl-ammont oriġinali tal-fattura. Barra minn hekk, fid-data tal-karta tal-bilanċ, l-ispejjeż relatati mas-servizz mogħti matul il-perjodu li għalih ma tkunx għadha waslet jew ġiet aċċettata fattura jiġu rikonoxxuti fir-rapport tal-introjtu.

L-ispejjeż minn tranżazzjonijiet mhux ta’ skambju huma marbutin ma’ trasferimenti lill-benefiċjarji u jistgħu jkunu ta’ tliet tipi: intitolamenti, trasferimenti skont ftehim u għotjiet diskrezzjonarji, kontribuzzjonijiet u donazzjonijiet. It-trasferimenti jiġu rikonoxxuti bħala spejjeż fil-perjodu li matulu jkunu seħħew l-attivitajiet li jwasslu għat-trasferiment, sakemm in-natura tat-trasferiment tkun permessa mir-regolament jew ikun ġie ffirmat ftehim li jawtorizza t-trasferiment; ikun ġie ssodisfat kull kriterju ta’ eliġibbiltà mill-benefiċjarju; u tkun tista’ ssir stima raġonevoli tal-ammont.

Meta tiġi riċevuta talba għal ħlas jew pretensjoni tal-kost u din tissodisfa l-kriterji tar-rikonoxximent, hija tiġi rikonoxxuta bħala spiża għall-ammont eliġibbli. Fi tmiem is-sena, l-ispejjeż eliġibbli mġarrba dovuti lill-benefiċjarji, iżda li jkunu għadhom ma ġewx irrapportati jiġu stmati u rreġistrati bħala spejjeż dovuti.

1.5. ASSI U OBBLIGAZZJONIJIET KONTINĠENTI

1.5.1. Assi kontinġenti

Assi kontinġenti huwa assi possibbli li jinħoloq minn attivitajiet passati u li l-eżistenza tiegħu tkun ikkonfermata biss mill-okkorrenza jew min-nuqqas ta’ okkorrenza ta’ attività futura mhux ċerta waħda, jew aktar, li ma jkunux fil-kontroll sħiħ tal-entità. Assi kontinġenti jiġi ddivulgat meta jkun probabbli influss ta’ benefiċċji ekonomiċi jew potenzjal ta’ servizz.

1.5.2. Obbligazzjonijiet kontinġenti

Obbligazzjoni kontinġenti tkun jew obbligu possibbli li l-eżistenza tiegħu tkun ikkonfermata biss mill-okkorrenza jew min-nuqqas ta’ okkorrenza ta’ avveniment inċert wieħed jew aktar fil-ġejjieni mhux fil-kontroll sħiħ tal-entità; jew inkella obbligu preżenti fejn ma jkunx probabbli li se jkun meħtieġ ħruġ ta’ riżorsi li jinkorporaw benefiċċji ekonomiċi jew potenzjal ta’ servizz sabiex jiġi saldat l-obbligu.

Obbligazzjoni kontinġenti tirriżulta wkoll fiċ-ċirkostanzi rari li fihom jeżisti obbligu preżenti iżda ma jistax jitkejjel b’affidabbiltà suffiċjenti.

L-obbligazzjonijiet kontinġenti ma humiex rikonoxxuti fil-kontijiet. Jiġu ddivulgati sakemm il-possibbiltà ta’ ħruġ ta’ riżorsi li jinkorporaw benefiċċji ekonomiċi jew potenzjal ta’ servizz ma tkunx remota.

1.6. KAPITAL TAL-FOND

L-Istati Membri tal-FEŻ jipprovdu kontribuzzjonijiet għall-Fond għall-implimentazzjoni tal-programmi tal-FEŻ kif stabbilit fil-Ftehim Intern ta’ kull FEŻ. Skont il-bażi legali applikabbli, is-sejħiet ta’ kapital, jiġifieri t-talbiet għal finanzjament għal sena partikolari N, jiġu deċiżi permezz ta’ Deċiżjoni tal-Kunsill fis-sena N-1, bil-fondi li għandhom jiġu riċevuti assenjati b’mod ċar għal perjodi futuri speċifikati.

Il-kontribuzzjonijiet jissodisfaw il-kriterji ta’ kontribuzzjoni mis-sidien (EAR 1) u għalhekk huma ttrattati bħala kapital tal-fond fir-rapporti finanzjarji tal-FEŻ. Il-kapital tal-fond jirrappreżenta l-ammont totali ta’ kontribuzzjonijiet li għandhom jiġu riċevuti mill-Istati Membri tal-FEŻ. Peress li l-kapital tal-fond mhux mitlub jitnaqqas b’mod miftuħ mill-kapital tal-fond totali (ara d-Dikjarazzjoni tal-Bidliet fl-Assi Netti), il-kapital tal-fond imsejjaħ biss huwa rikonoxxut fil-Karta tal-Bilanċ.

Peress li l-kontribuzzjonijiet miftiehma huma assenjati għal perjodi ta’ rapportar speċifikati, bit-talba legali tal-FEŻ kontra l-Istati Membri tal-FEŻ li tirriżulta biss f’dawn il-perijodi, kwalunkwe ammont riċevut bil-quddiem huwa rikonoxxut bħala kontribuzzjonijiet kapitali differiti taħt il-pagi aktar milli bħala kapital imsejjaħ.

1.7. KOFINANZJAMENT

Il-kontribuzzjonijiet tal-kofinanzjament riċevuti jissodisfaw il-kriterji tad-dħul minn tranżazzjonijiet mhux ta’ skambju taħt kundizzjonijiet u jiġu ppreżentati bħala ammonti pagabbli lill-Istati Membri, lil Stati terzi u lil oħrajn. Il-FEŻ huwa mitlub li juża l-kontribuzzjonijiet sabiex jipprovdi servizzi lil partijiet terzi jew inkella huwa mitlub li jirritorna l-assi (il-kontribuzzjonijiet riċevuti). L-ammonti pagabbli pendenti relatati mal-ftehimiet tal-kofinanzjament jirrappreżentaw il-kontribuzzjonijiet tal-kofinanzjament riċevuti wara li jitnaqqsu l-ispejjeż mġarrba b'rabta mal-proġett. L-effett fuq l-assi netti huwa żero.

L-ispejjeż relatati mal-kofinanzjament ta’ proġetti jiġu rikonoxxuti hekk kif jiġġarrbu. L-ammont korrispondenti ta’ kontribuzzjonijiet huwa rikonoxxut bħala dħul operatorju u l-effett fuq ir-riżultat ekonomiku tas-sena huwa żero.

2. NOTI GĦALL-KARTA TAL-BILANĊ

ASSI

2.1. ASSI FINANZJARJI

Assi finanzjarju hu kull assi li hu:

(a) Flus;

(b) Strument azzjonarju ta' entità oħra;

(c) Dritt kuntrattwali: li jiġu riċevuti flus jew assi finanzjarju ieħor minn entità oħra; jew li jiġu skambjati assi finanzjarji jew obbligazzjonijiet finanzjarji ma' entità oħra taħt kondizzjonijiet li huma potenzjalment favorevoli għall-entità; jew

(d) Kuntratt li se jkun jew jista’ jiġi saldat fl-istrumenti ta’ ekwità proporji tal-entità.

Assi finanzjarji jiġu kklassifikati fil-kategoriji li ġejjin: “assi finanzjarji skont il-valur ġust permezz ta’ surplus jew defiċit”; “self u riċevibbli”; “investimenti miżmuma sal-maturità”; u “assi finanzjarji disponibbli għall-bejgħ”. Il-klassifikazzjoni tal-istrumenti finanzjarji tiġi ddeterminata mar-rikonoxximent inizjali u terġa’ tiġi evalwata f’kull data tal-karta tal-bilanċ.

L-assi finanzjarji tal-FEŻ jinkludu assi finanzjarji fl-FVSD u self u huma kif ġej:

(Miljuni ta’ EUR) 31.12.2021 31.12.2020 Assi finanzjarji abbażi tal-valur ġust permezz ta’ surplus jew defiċit (FVSD) 38 — Assi finanzjarji li huma disponibbli għall-bejgħ — 32 Self 1 1 Total 39 33

It-EUR 38 miljun ta’ assi finanzjarji fl-FVSD huma relatati ma’ investimenti ta’ ekwità f’żewġ oqsma ewlenin: L-enerġija sostenibbli rinnovabbli permezz ta’ Climate Investor One, ElectriFI u GEEREF, u l-promozzjoni ta’ finanzjament inklużiv tal-SMEs fuq skala żgħira u rurali permezz tal-FOND ABC.

EUR 1 miljun huma relatati kompletament ma’ self mogħti lil ElectriFI li hija faċilità ta’ investiment li tiffinanzja proġetti fi stadju bikri u ta’ daqs żgħir li jiffukaw fuq l-aċċess u l-ġenerazzjoni tal-elettriku minn sorsi ta’ enerġija sostenibbli fi swieq emerġenti. Għandha ambitu globali, b’enfasi partikolari fuq l-Afrika sub-Saħarjana.

2.2. PREFINANZJAMENT

Ħafna kuntratti jipprevedu ħlasijiet ta’ avvanzi qabel il-bidu tax-xogħlijiet, il-konsenja tal-provvisti jew il-forniment tas-servizzi. Xi drabi, l-iskedi tal-ħlasijiet tal-kuntratti jipprevedu ħlasijiet abbażi tar-rapporti tal-progress. Il-prefinanzjament normalment jitħallas fil-munita tal-pajjiż jew tat-territorju fejn jitwettaq il-proġett.

Iż-żmien tal-użu tal-prefinanzjament jirregola jekk jiġix divulgat bħala prefinanzjament kurrenti jew mhux kurrenti. L-użu huwa ddefinit mill-ftehim sottostanti tal-proġett. Kwalunkwe użu dovut fi żmien tnax-il xahar mid-data tar-rapportar jiġi divulgat bħala prefinanzjament kurrenti. Billi ħafna mill-proġetti tal-FEŻ huma fin-natura tagħhom għal perjodu ta’ żmien twil, huwa meħtieġ li l-avvanzi relatati jkunu disponibbli għal aktar minn sena waħda. B’hekk, xi ammonti ta’ prefinanzjament jintwerew bħala assi mhux kurrenti.

(Miljuni ta’ EUR) Nota It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Prefinanzjament mhux kurrenti 2.2.1 — — 219 452 671 870 Prefinanzjament kurrenti 2.2.2 — 14 353 1 085 1 453 1 355 Total — 14 572 1 537 2 123 2 225

L-2021 kienet l-ewwel sena wara l-klawżola ta’ estinzjoni tal-11-il FEŻ. Dan kien ifisser li mill-1 ta’ Jannar 2021 ma setgħux isiru aktar impenji globali. Barra minn hekk, il-kriżi mtawla tal-COVID għamlet l-implimentazzjoni dejjem aktar diffiċli għal diversi delegazzjonijiet b’mod partikolari f’Madagascar, fiċ-Chad u fil-Gambja. Dan flimkien ma’ kriżijiet politiċi f’oqsma oħra bħall-Etjopja, il-Guinea, Conakry u l-Mali, wasslu għal tnaqqis fl-iffirmar ta’ impenji individwali u b’hekk għal tnaqqis fil-prefinanzjament fil-11-il FEŻ minn EUR 1 583 miljun fl-2020 għal EUR 1 537 miljun fl-2021.

It-tnaqqis tal-prefinanzjament fl-10 FEŻ minn EUR 633 miljun fl-2020 għal EUR 572 miljun fl-2021 huwa konsegwenza taċ-ċiklu tal-ħajja normali tal-FEŻ. Bħala riżultat tat-tneħħija gradwali tal-10 FEŻ ħafna kuntratti tlestew u ngħalqu. Konsegwentement, il-livell tal-ħlasijiet ta’ prefinanzjament li saru lill-benefiċjarji naqas filwaqt li żdied l-ikklerjar tal-prefinanzjament.

Fl-2020, inkluż taħt il-prefinanzjament kurrenti kien ammont ta’ EUR 3 miljun li issa huma kklassifikati bħala riċevibbli ta’ skambju relatati ma’ strumenti finanzjarji.

2.2.1. Prefinanzjament mhux kurrenti skont il-mod ta’ ġestjoni

(Miljuni ta’ EUR) 31.12.2021 31.12.2020 Ġestjoni Diretta Implimentat minn: Kummissjoni 72 139 L-Aġenziji eżekuttivi tal-UE 8 8 Delegazzjonijiet tal-EU 15 25 95 171 Ġestjoni Indiretta Implimentata minn: Il-BEI u l-FEI 230 266 Organizzazzjonijiet internazzjonali 278 343 Korpi rregolati bil-liġi privata b’missjoni ta’ servizz pubbliku 12 28 Korpi tal-liġi pubblika 40 49 Pajjiżi terzi 14 11 Korpi tal-UE u Sħubija Pubblika Privata 1 1 575 698 Total 671 870

2.2.2. Prefinanzjament kurrenti

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Prefinanzjament (gross) — 24 970 4 717 5 711 5 097 Ikklerjati permezz ta’ cut-off — (10) (617) (3 632 ) (4 258 ) (3 742 ) Total — 14 353 1 085 1 453 1 355

2.2.3. Prefinanzjament kurrenti skont il-mod ta’ ġestjoni

(Miljuni ta’ EUR) 31.12.2021 31.12.2020 Ġestjoni Diretta Implimentat minn: Kummissjoni 61 (40) L-Aġenziji eżekuttivi tal-UE 11 14 Delegazzjonijiet tal-EU 159 206 231 180 Ġestjoni Indiretta Implimentata minn: Il-BEI u l-FEI 160 224 Organizzazzjonijiet internazzjonali 642 572 Korpi rregolati bil-liġi privata b’missjoni ta’ servizz pubbliku 109 73 Korpi tal-liġi pubblika 119 146 Pajjiżi terzi 190 155 Korpi tal-UE u Sħubija Pubblika Privata 1 4 1 221 1 175 Total 1 453 1 355

2.2.4. Garanziji riċevuti fir-rigward tal-prefinanzjament

Il-garanziji jinżammu biex ikun żgurat il-prefinanzjament u jiġu rilaxxati meta titħallas il-pretensjoni finali għall-proġett.

(Miljuni ta’ EUR) 31.12.2021 31.12.2020 Garanzija għall-prefinanzjament 44 49

Il-biċċa l-kbira tal-prefinanzjament titħallas permezz tal-ġestjoni indiretta. F’dan il-każ, il-benefiċjarju tal-garanzija ma jkunx il-FEŻ iżda l-awtorità kontraenti. Għad li l-FEŻ mhuwiex il-benefiċjarju, dawk il-garanziji jiggarantixxu l-assi tiegħu. Fl-2021 dawk il-garanziji ammontaw għal EUR 764 miljun.

2.3. KONTRIBUZZJONIJIET GĦALL-FOND FIDUĊJARJU

Din l-intestatura tirrappreżenta l-ammont imħallas bħala kontribuzzjonijiet lill-Fond Fiduċjarju tal-UE għall-Afrika u l-Fond Fiduċjarju tal-UE ta’ Bêkou. Il-kontribuzzjonijiet huma netti mill-kostijiet imġarrba mill-fondi fiduċjarji u attribwibbli għall-FEŻ.

Il-kontribuzzjonijiet għall-fond fiduċjarju jiġu implimentati mill-FEŻ permezz tal-mod ta’ ġestjoni diretta.

(Miljuni ta’ EUR) Kontribuzzjoni netta fil-31.12.2020 Kontribuzzjonijiet imħallsa fl-2021 Allokazzjoni tal-ispejjeż netti tal-fondi fiduċjarji fl-2021 Kontribuzzjoni netta fil-31.12.2021 Afrika 385 627 (631) 381 Bêkou 9 7 (15) 1 Total 394 634 (646) 382

It-tnaqqis tal-kontribuzzjonijiet minn EUR 800 miljun fl-2020 għal EUR 634 miljun fl-2021 jirriżulta mit-tnaqqis fl-ispejjeż tal-fondi fiduċjarji minħabba l-pandemija tal-COVID-19 li għaddejja bħalissa u s-sitwazzjonijiet ta’ sikurezza li qed jiddeterjoraw f’diversi reġjuni li xekklu l-attivitajiet tal-fondi fiduċjarji fl-2021.

2.4. REKUPERABBLI MHUX TA’ SKAMBJU U RIĊEVIBBLI TA’ SKAMBJU

It-tranżazzjonijiet ta’ skambju huma tranżazzjonijiet li fihom l-entità tirċievi assi jew servizzi, jew ikollha obbligazzjonijiet li jispiċċaw, u direttament tagħti bejn wieħed u ieħor valur ugwali (primarjament fil-forma ta’ oġġetti, ta’ servizzi jew ta’ użu ta’ assi) lill-parti l-oħra bi skambju. Tranżazzjonijiet mhux ta’ skambju huma tranżazzjonijiet li fihom entità jew tirċievi valur mingħand entità oħra mingħajr ma tagħti direttament bejn wieħed u ieħor valur ugwali bi skambju, jew tagħti valur lil entità oħra mingħajr ma tirċievi bejn wieħed u ieħor valur ugwali bi skambju.

(Miljuni ta’ EUR) Nota 31.12.2021 31.12.2020 Rekuperabbli minn tranżazzjonijiet mhux ta' skambju 2.4.1 26 48 Riċevibbli minn tranżazzjonijiet ta’ skambju 2.4.2 9 92 Total 35 140

2.4.1. Rekuperabbli minn tranżazzjonijiet mhux ta' skambju

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Stati Membri — — — — — — Klijenti — 4 47 5 56 61 Korpi pubbliċi — 7 17 2 25 27 Stati terzi — 1 4 1 6 4 Valwazzjoni negattiva — (9) (51) (5) (66) (49) Kontijiet interkorporattivi mal-istituzzjonijiet tal-UE — — — 5 5 4 Total — 2 16 8 26 48

2.4.2. Riċevibbli minn tranżazzjonijiet ta’ skambju

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Introjtu dovut — — (1) — — 88 Kontijiet inter-FEŻ 181 (316) 1 279 (1 144 ) — — Oħrajn — — — 9 9 4 Total 181 (316) 1 278 (1 136 ) 9 92

It-tnaqqis fl-introjtu dovut fl-2021, huwa prinċipalment dovut għat-terminazzjoni tal-proġett ta’ ħelsien mid-dejn mal-Bank Dinji, li ammont ta’ EUR 62,6 miljun kien għadu pendenti għalih fi tmiem l-2020 iżda li ġie regolarizzat fl-2021. Barra minn hekk, l-imgħax akkumulat fl-2020 kien jinkludi wkoll EUR 18-il miljun relatati mal-proġett tal-Infrastruttura Afrika-UE. Wara analiżi ulterjuri, irriżulta li l-imgħax ma kienx dovut lill-FEŻ u għalhekk dan l-imgħax ma nġabarx fl-2021 (ara n-nota 3.2).

Għal raġunijiet ta’ effiċjenza, it-teżor waħdieni li jkopri l-FEŻ kollha huwa allokat fil-11-il FEŻ; dan iwassal għal operazzjonijiet bejn id-diversi FEŻ, li jiġu bbilanċjati fil-kontijiet inter-FEŻ bejn id-diversi karti tal-bilanċ tal-FEŻ.

Il-kontijiet inter-FEŻ huma ppreżentati biss fil-FEŻ individwali. It-total tal-kontijiet inter-FEŻ huwa żero.

L-intestatura “oħrajn” tinkludi żewġ riċevibbli ta’ strumenti finanzjarji; riċevibbli ta’ EUR 4 miljun mill-Fond Globali għall-Effiċjenza Enerġetika u l-Enerġija Rinnovabbli (GEEREF) u riċevibbli ieħor ta’ EUR 4 miljun minn Climate Investor One.

2.5. FLUS U L-EKWIVALENTI TA’ FLUS (6)

Il-flus u l-ekwivalenti ta’ flus huma strumenti finanzjarji u jinkludu flus fl-idejn, depożiti miżmuma fuq talba jew b’avviż ta’ malajr mal-banek (bħal kontijiet kurrenti u kontijiet ta’ tfaddil) u investimenti ferm likwidi oħrajn b’terminu qasir bil-maturitajiet oriġinali ta’ tliet xhur jew inqas.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Kontijiet speċjali Banek ċentrali — — — 795 795 693 — — — 795 795 693 Kontijiet kurrenti Banek kummerċjali — — — 165 165 8 Flus li jappartjenu għal strumenti finanzjarji — — — 34 34 27 — — — 199 199 35 Total — — — 994 994 728

Iż-żieda fil-flus u fl-ekwivalenti ta’ flus b’EUR 266 miljun tista’ tiġi spjegata prinċipalment mit-tnaqqis fil-pagamenti minħabba l-isfidi addizzjonali kkawżati mill-pandemija mtawla tal-COVID-19 u minn diversi kriżijiet politiċi. Dan huwa konformi mat-tnaqqis fl-ispejjeż (ara n-nota 3.3) u t-tnaqqis fil-prefinanzjament (ara n-nota 2.2). Il-pagamenti netti tal-FEŻ ammontaw għal EUR 3 323 miljun fl-2021, meta mqabbla mal-ħlasijiet għoljin ta’ EUR 4 605 miljun fl-2020.

Bħal fis-snin preċedenti u sabiex jiġi llimitat ir-riskju tal-kontroparti, aktar flus jinżammu f’kontijiet ma’ banek ċentrali milli fil-banek kummerċjali (ara n-nota 5.1).

OBBLIGAZZJONIJIET

2.6. OBBLIGAZZJONIJIET FINANZJARJI

2.6.1. Dispożizzjonijiet finanzjarji

Dawn id-dispożizzjonijiet jirrappreżentaw it-telf stmat li se jiġġarrab fir-rigward tal-garanziji mogħtija taħt strumenti finanzjarji differenti, fejn l-entitajiet fdati jingħataw is-setgħa li joħorġu garanziji f’isimhom stess iżda f’isem u għar-riskju tal-FEŻ. Ir-riskju finanzjarju tal-FEŻ marbut mal-garanziji huwa limitat u l-assi finanzjarji jiġu pprovduti gradwalment sabiex ikopru t-talbiet futuri għal ħlas ta’ garanzija.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Obbligazzjonijiet tal-garanziji finanzjarji — — — 1 1 —

L-ammont ta’ EUR 1 miljun jirrappreżenta t-telf stmat fir-rigward tal-garanzija mogħtija taħt l-istrument finanzjarju Euritz ta’ EUR 8 miljun (ara n-nota 3.2.1).

2.6.2. Ammonti pagabbli ta' kofinanzjament

L-ammonti pagabbli ta’ kofinanzjament jirrappreżentaw fondi riċevuti mill-FEŻ fir-rigward tal-ftehimiet ta’ kofinanzjament. Il-FEŻ huwa meħtieġ juża dawn il-kontribuzzjonijiet biex jipprovdi s-servizzi miftiehma lil partijiet terzi u jirritorna l-fondi mhux użati lill-kontributuri. Iż-żmien tal-użu tal-ammonti ta’ kofinanzjament jiddetermina jekk dawn humiex divulgati bħala kurrenti jew mhux kurrenti.

Fl-aħħar tas-sena ssir valutazzjoni każ b’każ tal-ammonti kollha ta’ kofinanzjament u l-ammonti kollha li x’aktarx ma jintużawx fit-12-il xahar ta’ wara jitqiesu bħala mhux kurrenti. L-ammonti kurrenti huma murijin taħt in-nota 2.7.2.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Ammonti pagabbli ta’ kofinanzjament mhux kurrenti — — — 6 6 2 Ammonti pagabbli ta’ kofinanzjament kurrenti — — (3) 38 35 42 Total — — (3) 44 41 44

2.7. PAGABBLI

L-ammonti pagabbli huma obbligazzjonijiet li jridu jitħallsu għal oġġetti jew servizzi li kienu riċevuti jew fornuti u li, kuntrarju għall-imposti dovuti, tkun diġà nħarġet fattura għalihom jew li dwarhom ikun sar ftehim formali mal-fornitur. L-ammonti pagabbli jistgħu jkunu relatati kemm ma’ tranżazzjonijiet ta’ skambju, bħax-xiri ta’ oġġetti u servizzi, kif ukoll ma’ tranżazzjonijiet mhux ta’ skambju (eż. pretensjonijiet tal-kostijiet mill-benefiċjarji ta’ għotjiet, prefinanzjament jew finanzjament ieħor mill-UE).

(Miljuni ta’ EUR) Nota It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Ammonti pagabbli kurrenti 2.7.1 — — 33 230 263 345 Ammonti pagabbli varji 2.7.2 — — (5) 243 238 270 Total — — 27 473 501 615

2.7.1. Ammonti pagabbli kurrenti

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Fornituri — — 25 47 72 141 Stati Membri — — — 3 3 — Stati terzi — — — 158 158 189 Korpi pubbliċi — — (11) 61 51 100 Istituzzjonijiet u aġenziji — — — 4 4 — Ammonti pagabbli kurrenti oħrajn — — 18 (44) (25) (85) Total — — 33 230 263 345

L-ammonti pagabbli fil-biċċa l-kbira jinkludu dikjarazzjonijiet tal-kostijiet riċevuti mill-FEŻ fir-rigward ta’ għotjiet ipprovduti lill-benefiċjarji. Dawn jiġu rreġistrati fil-mument meta jiġi riċevut ir-rapport tal-kostijiet u għall-ammont sħiħ tar-rapport tal-kostijiet. Wara kontroll tal-eliġibbiltà, l-ammonti eliġibbli biss jitħallsu lill-benefiċjarji. Fi tmiem is-sena jiġu analizzati l-pretensjonijiet tal-kostijiet pendenti u l-ammonti eliġibbli stmati relatati ma’ dawk il-pretensjonijiet tal-kostijiet huma rikonoxxuti fir-rapport tal-prestazzjoni finanzjarja. L-ammonti mhux eliġibbli stmati huma murija taħt ammonti pagabbli kurrenti oħrajn.

Inkluż taħt l-ammonti pagabbli lil Stati Terzi huwa ammont ta’ EUR 60 miljun ta’ appoġġ baġitarju għall-Etjopja, li ġie sospiż minn Novembru 2020 minħabba s-sitwazzjoni fil-pajjiż.

It-tnaqqis fl-ammonti pagabbli, b’mod partikolari lill-fornituri u stati terzi, huwa dovut għal tnaqqis fil-fatturi li ma jkunu għadhom ma ġewx ivvalidati u mħallsin qabel tmiem is-sena.

2.7.2. Ammonti pagabbli varji

(Miljuni ta’ EUR) Nota It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Ammonti pagabbli ta' kofinanzjament 2.6.2 — — (3) 38 35 42 Kontribuzzjonijiet kapitali differiti 2.7.2.1 — — — 199 199 223 Ammonti pagabbli varji oħrajn — — (2) 6 4 5 Total — — (5) 243 238 270

2.7.2.1. Kontribuzzjonijiet kapitali differiti

Ammont ta’ EUR 43 miljun ta’ kontribuzzjonijiet kapitali differiti huma relatati ma’ rifużjoni lill-Istati Membri minn fondi diżimpenjati jew mhux użati minn proġetti taħt it-Tmien u d-Disa’ FEŻ (ara n-nota 2.10.1). L-Istati Membri qablu li r-rifużjoni tiġi kkumpensata bil-kontribuzzjonijiet mill-11-il FEŻ matul l-ewwel sejħa għal kontribuzzjonijiet fl-2022.

Minbarra r-rifużjoni, ammont ta’ EUR 156 miljun huwa relatat mal-ewwel pagament parzjali tal-2022 imħallas bil-quddiem lir-Renju Unit. Skont l-Artikolu 152 tal-Ftehim dwar il-Ħruġ, ir-Renju Unit jibqa’ parti għall-FEŻ sal-għeluq tal-11-il FEŻ u tal-FEŻ preċedenti mhux magħluqin kollha, u jassumi l-istess obbligi bħall-Istati Membri f’dan ir-rigward (ara n-nota 2.10.1).

2.8. IMPOSTI DOVUTI

Id-dovuti huma obbligazzjonijiet li jridu jitħallsu għal oġġetti jew servizzi li kienu riċevuti jew fornuti iżda — kuntrarju għall-pagabbli — li tkun għadha ma ħarġitx fattura għalihom jew li dwarhom ma jkunx sar ftehim formali mal-fornitur. Il-kalkolu tad-dovuti huwa bbażat fuq l-ammont miftuħ ta’ impenji baġitarji fi tmiem is-sena. Il-porzjon tal-imposti dovuti stmati relatati mal-prefinanzjament imħallas ġie rreġistrat bħala tnaqqis tal-ammonti tal-prefinanzjament.

It-tranżazzjonijiet u l-attivitajiet jiġu rikonoxxuti fir-rapporti finanzjarji fil-perjodu li miegħu huma relatati. Fl-aħħar tas-sena, jekk tinħareġ fattura iżda s-servizzi jkunu għadhom ma ġewx ipprovduti jew l-oġġetti jkunu għadhom ma ġewx ikkonsenjati, id-dħul jiġi differit u rikonoxxut fil-perjodu kontabilistiku sussegwenti.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Imposti dovuti — 6 110 891 1 007 1 526 Dovuti u differimenti oħrajn — — — 1 1 1 Total — 6 110 892 1 008 1 527

L-imposti dovuti jikkonsistu fl-ispejjeż operatorji stmati għall-kuntratti li għadhom għaddejjin jew li ntemmu mingħajr pretensjonijiet tal-kostijiet ivvalidati fejn l-ispejjeż eliġibbli mġarrba mill-benefiċjarji ġew stmati bl-użu tal-aħjar informazzjoni disponibbli. Il-porzjon tal-imposti dovuti stmati li jirrigwarda l-prefinanzjament imħallas kien irreġistrat bħala tnaqqis tal-ammonti ta’ prefinanzjament (ara n-nota 2.2 above).

It-tnaqqis fl-imposti dovuti huwa xprunat prinċipalment mit-tnaqqis fl-imposti dovuti taħt il-11-il FEŻ (2020: EUR 1 244 miljun) u l-10 FEŻ (2019: EUR 217 miljun). Dan huwa konformi maċ-ċiklu tal-ħajja tal-FEŻ u n-numru sottostanti ta’ kuntratti miftuħa: L-implimentazzjoni tal-11-il FEŻ laħqet il-quċċata tagħha fl-2020 bi tweġiba għall-klawżola ta’ estinzjoni li jmiss fit-31 ta’ Diċembru 2020. Barra minn hekk, minħabba l-isfidi ffaċċjati minħabba l-pandemija tal-COVID-19 li għaddejja bħalissa kif ukoll il-kriżijiet politiċi f’diversi oqsma, l-implimentazzjoni tal-attivitajiet tal-FEŻ kienet diffiċli u dan wassal għal tnaqqis fl-għadd ta’ kuntratti individwali ffirmati fl-2021. B’riżultat ta’ dan, fi tmiem l-2021 kien hemm ħafna inqas kuntratti miftuħa li għalihom l-imposti kellhom jiġu stmati u akkumulati milli fl-2020 (ara wkoll in-nota 2.2).

ASSI NETTI

2.9. RIŻERVA TA” VALUR ĠUST

(Miljuni ta’ EUR) 31.12.2021 31.12.2020 Riżerva ta' valur ġust — 5

Bħala riżultat tar-reviżjoni tal-EAR 11, ir-riżerva tal-valur ġust ġiet ittrasferita għas-surplus/id-defiċit akkumulat (ara n-nota 2.1).

2.10. KAPITAL TAL-FOND

L-Istati Membri tal-FEŻ jipprovdu kontribuzzjonijiet għall-Fond għall-implimentazzjoni tal-programmi tal-FEŻ kif stabbilit fil-Ftehim Intern ta’ kull FEŻ. Skont il-bażi legali applikabbli, is-sejħiet ta’ kapital, jiġifieri t-talbiet għal finanzjament għal sena partikolari N, jiġu deċiżi permezz ta’ Deċiżjoni tal-Kunsill fis-sena N-1, bil-fondi li għandhom jiġu riċevuti assenjati b’mod ċar għal perjodi futuri speċifikati.

Il-kontribuzzjonijiet jissodisfaw il-kriterji ta’ kontribuzzjoni mis-sidien (EAR 1) u għalhekk huma ttrattati bħala kapital tal-fond fir-rapporti finanzjarji tal-FEŻ. Il-kapital tal-fond jirrappreżenta l-ammont totali ta’ kontribuzzjonijiet li għandhom jiġu riċevuti mill-Istati Membri tal-FEŻ. Peress li l-kapital tal-fond mhux mitlub jitnaqqas mill-kapital tal-fond totali (ara d-Dikjarazzjoni tal-Bidliet fl-Assi Netti), il-kapital tal-fond imsejjaħ biss huwa rikonoxxut fil-Karta tal-Bilanċ.

Peress li l-kontribuzzjonijiet miftiehma huma assenjati għal perjodi ta’ rapportar speċifikati, bit-talba legali tal-FEŻ kontra l-Istati Membri tal-FEŻ li tirriżulta biss f’dawn il-perijodi, kwalunkwe ammont riċevut bil-quddiem huwa rikonoxxut bħala kontribuzzjonijiet kapitali differiti taħt il-Pagi aktar milli bħala kapital imsejjaħ.

2.10.1. Kapital tal-fond eżerċitat — FEŻ attivi

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ Total Kapital tal-Fond 12 164 10 550 20 960 29 367 73 041 Kapital tal-fond mhux eżerċitat — (15) — (14 040 ) (14 055 ) Kapital tal-fond eżerċitat 31.12.2020 12 164 10 535 20 960 15 327 58 986 Kapital tal-Fond 12 164 10 507 20 960 29 367 72 998 Kapital tal-fond mhux eżerċitat — (15) — (10 340 ) (10 355 ) Kapital tal-fond eżerċitat 31.12.2021 12 164 10 492 20 960 19 027 62 643

Il-fondi mhux eżerċitati jirrappreżentaw l-ammonti li għadhom ma ġewx eżerċitati mill-Istati Membri. Il-kapital tal-fond eżerċitat jirrappreżenta l-kontribuzzjonijiet, li ġew eżerċitati mill-FEŻ u ttrasferiti fil-kontijiet tat-teżor mill-Istati Membri (ara hawn taħt 2.10.2.).

Permezz tad-Deċiżjoni tal-Kunsill (UE) 2021/1941 (7), il-kontribuzzjonijiet tal-Istati Membri stabbiliti fil-Ftehimiet Interni tat-Tmien u tad-Disa’ FEŻ tnaqqsu skont dan, għal ammont ta’ EUR 43 miljun minn fondi diżimpenjati skont it-8 u d-9 FEŻ. Peress li l-fondi diżimpenjati skont it-8 FEŻ diġà ġew ittrasferiti lejn il-FEŻ l-oħrajn, il-EUR 43 miljun tnaqqsu mill-kapital tad-9 FEŻ. Ir-rifużjonijiet li jirriżultaw minn dan it-tnaqqis ġew ikkumpensati kontra sejħa addizzjonali għal fondi skont il-11-il FEŻ. Fil-fatt, ir-rifużjoni se tintuża kontra l-ewwel pagament parzjali tal-2022 li jispjega it-EUR 43 miljun ta’ kapital differit (ara n-nota 2.7.2.1).

Filwaqt li r-Renju Unit jibqa’ parti għall-FEŻ sal-għeluq tal-programmi kollha, f’konformità mal-Artikolu 153 tal-Ftehim dwar il-Ħruġ, is-sehem tiegħu ta’ fondi mhux impenjati u diżimpenjati mit-8, mid-9 u mill-10 FEŻ ma jistax jerġa’ jintuża.

2.10.2. Kapital tal-fond eżerċitat u mhux eżerċitat skont l-Istati Membri u mir-Renju Unit

(Miljuni ta’ EUR) Kontribuzzjonijiet tal-11-il FEŻ % Kapital mhux eżerċitat fil-31.12.2020 Kapital eżerċitat fl-2021 Kapital mhux eżerċitat fil-31.12.2021 L-Awstrija 2,40 337 (89) 248 Il-Belġju 3,25 456 (120) 336 Il-Bulgarija 0,22 31 (8) 23 Il-Kroazja 0,23 32 (8) 23 Ċipru 0,11 16 (4) 12 Ir-Repubblika Ċeka 0,80 112 (30) 83 Id-Danimarka 1,98 278 (73) 205 L-Estonja 0,09 12 (3) 9 Il-Finlandja 1,51 212 (56) 156 Franza 17,81 2 501 (659) 1 842 Il-Ġermanja 20,58 2 889 (761) 2 128 Il-Greċja 1,51 212 (56) 156 L-Ungerija 0,61 86 (23) 64 L-Irlanda 0,94 132 (35) 97 L-Italja 12,53 1 759 (464) 1 296 Il-Latvja 0,12 16 (4) 12 Il-Litwanja 0,18 25 (7) 19 Il-Lussemburgu 0,26 36 (9) 26 Malta 0,04 5 (1) 4 In-Netherlands 4,78 671 (177) 494 Il-Polonja 2,01 282 (74) 208 Il-Portugall 1,20 168 (44) 124 Ir-Rumanija 0,72 101 (27) 74 Is-Slovakkja 0,38 53 (14) 39 Is-Slovenja 0,22 32 (8) 23 Spanja 7,93 1 114 (294) 820 L-Iżvezja 2,94 413 (109) 304 Ir-Renju Unit 14,68 2 061 (543) 1 518 Total 100,00 14 040 (3 700 ) 10 340

Peress li l-kapital tat-8, id-9 u l-10 FEŻ ġie eżerċitat u riċevut kollu kemm hu fis-snin preċedenti, fl-2021, ġie eżerċitat ammont ta’ EUR 3 700 miljun li huwa relatat kompletament mal-11-il FEŻ.

2.10.3. Kapital tal-fond eżerċitat minn FEŻ magħluqa riportati

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Fondi ttrasferiti minn FEŻ magħluqa 627 1 625 — — 2 252 2 252

Din l-intestatura tinkludi r-riżorsi trasferiti mill-FEŻ magħluqa għat-8 u d-9 FEŻ.

2.10.4. Trasferimenti ta’ kapital tal-fond eżerċitat bejn FEŻ attivi

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ Total Bilanċ fil-31.12.2019 (2 510 ) 2 109 265 136 — Trasferiment ta’ ammonti diżimpenjati għall-għaxar riżerva ta’ prestazzjoni tal-FEŻ minn FEŻ preċedenti (2) (69) 71 — — Trasferiment ta’ ammonti diżimpenjati għar-riżerva ta’ prestazzjoni tal-11-il FEŻ minn FEŻ preċedenti — — (147) 147 — Bilanċ fil-31.12.2020 (2 512 ) 2 041 188 283 — Trasferiment ta’ ammonti diżimpenjati għall-għaxar riżerva ta’ prestazzjoni tal-FEŻ minn FEŻ preċedenti — (23) 23 — — Trasferiment ta’ ammonti diżimpenjati għar-riżerva ta’ prestazzjoni tal-11-il FEŻ minn FEŻ preċedenti — — (110) 110 — Bilanċ fil-31.12.2021 (2 512 ) 2 018 101 394 —

Din l-intestatura tinkludi r-riżorsi ttrasferiti bejn il-FEŻ attivi.

Wara d-dħul fis-seħħ tal-Ftehim ta’ Cotonou, il-fondi kollha mhux użati f'FEŻ preċedentament attivi jiġu trasferiti għall-aktar FEŻ li nfetaħ riċentement wara d-diżimpenn. Ir-riżorsi ttrasferiti minn FEŻ oħrajn iżidu l-approprjazzjonijiet tal-fond destinatarju u jnaqqsu dawk tal-fond tal-oriġini. Fondi trasferiti għar-riżerva tal-prestazzjoni tal-10 u l-11-il FEŻ jistgħu jkunu impenjati biss taħt kundizzjonijiet speċifiċi stabbiliti fil-Ftehimiet Interni.

3. NOTI GĦAR-RAPPORT TAL-INTROJTU

DĦUL

(Miljuni ta’ EUR) Nota 2021 2020 Dħul minn tranżazzjonijiet mhux ta’ skambju 3.1 27 92 Dħul minn tranżazzjonijiet ta’ skambju 3.2 48 43 Total 75 135

3.1. DĦUL MINN TRANŻAZZJONIJIET MHUX TA’ SKAMBJU

Id-dħul minn tranżazzjonijiet mhux ta’ skambju huwa relatat ma’ tranżazzjonijiet fejn it-trasferent jipprovdi riżorsi lill-entità benefiċjarja, mingħajr ma din tipprovdi direttament prezz li jkun bejn wieħed u ieħor ugwali bi skambju. L-intestatura tinkludi prinċipalment l-ammonti riċevuti mill-Kummissjoni matul is-sena u l-irkupri tal-ispejjeż operazzjonali.

(Miljuni ta’ EUR) Nota It-8 FEŻ Id-9 FEŻ L-10 FEŻ Il-11-il FEŻ 2021 2020 L-irkupru tal-ispejjeż — 1 — 7 8 39 Kofinanzjament tad-dħul 3.1.1 — — — 19 19 53 Total — 1 — 26 27 92

Id-dħul globali minn tranżazzjonijiet mhux ta’ skambju naqas bi EUR 65 miljun filwaqt li reġa’ lura għal livell normali wara żieda sinifikanti fl-2020 (2019: EUR 28 miljun). Is-sena 2020, rat żieda fl-attivitajiet madwar il-FEŻ b’reazzjoni għall-klawżola ta’ estinzjoni li jmiss fil-31 ta’ Diċembru 2020 u wasslet għal żieda fid-dħul mill-kofinanzjament.

It-tnaqqis tal-irkupru mill-ispejjeż jista’ jiġi spjegat l-aktar mill-għadd inqas ta’ ordnijiet ta’ rkupru maħruġa fl-2021 meta mqabbel mal-2020.

Id-dħul minn tranżazzjonijiet mhux ta’ skambju jista’ jinqasam skont il-mod ta’ ġestjoni kif ġej:

(Miljuni ta’ EUR) 2021 2020 Ġestjoni Diretta Implimentat minn: Kummissjoni 1 2 Delegazzjonijiet tal-EU 7 11 8 13 Ġestjoni Indiretta Implimentata minn: Pajjiżi terzi 27 42 Korpi tal-liġi pubblika (13) 13 Organizzazzjonijiet internazzjonali 3 17 Korpi rregolati bil-liġi privata b’missjoni ta’ servizz pubbliku 2 7 19 79 Total 27 92

3.1.1. Kofinanzjament tad-dħul

Il-kontribuzzjonijiet tal-kofinanzjament riċevuti jissodisfaw il-kriterji tad-dħul minn tranżazzjonijiet mhux ta’ skambju taħt ċerti kundizzjonijiet u, bħala tali, m’għandhomx jaffettwaw ir-rapport tal-introjtu meta jiġu riċevuti. Il-kontribuzzjonijiet jibqgħu taħt l-obbligazzjonijiet (ara n-nota 2.6.2 u 2.7.2) sakemm jiġu ssodisfati l-kundizzjonijiet marbutin mal-fondi mogħtija, jiġifieri jiġġarrbu l-ispejjeż eliġibbli (ara n-nota 3.4). Imbagħad, l-ammont korrispondenti jiġi rikonoxxut fir-rapport tal-introjtu bħala dħul mhux ta’ skambju mill-kofinanzjament. Konsegwentement, l-effett fuq ir-riżultat ekonomiku tas-sena huwa żero.

3.2. DĦUL MINN TRANŻAZZJONIJIET TA’ SKAMBJU

Id-dħul minn tranżazzjonijiet u avvenimenti ta’ skambju huwa relatat mat-tipi ta’ tranżazzjonijiet li ġejjin: l-għoti ta’ servizzi; il-bejgħ ta’ prodotti; u l-użu minn oħrajn ta' assi tal-entità li jirrendi mgħax, royalties u dividendi.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 2021 2020 Dħul finanzjarju — — (22) (4) (26) 6 Dħul ieħor — 5 14 55 74 37 Total — 5 (8) 51 48 43

Id-dħul finanzjarju huwa negattiv minħabba li d-dħul stmat tas-sena l-oħra kien ogħla mill-ammonti stmati tas-sena kurrenti. Dan it-tnaqqis tal-istimi huwa effett ikkombinat. L-ewwel nett, wara analiżi ulterjuri ġie konkluż li l-imgħax mill-proġett ta’ Infrastruttura Afrika-UE (EUR 18-il miljun), inkluż fid-dħul finanzjarju dovut is-sena l-oħra, jifforma parti mill-kontribuzzjonijiet għall-fond fiduċjarju u mhuwiex dovut għall-FEŻ. It-tieni, l-imgħax dovut fuq ħlasijiet tard ta’ ordnijiet ta’ rkupru naqas bi EUR 8 miljun meta mqabbel mas-sena l-oħra.

Dħul ieħor huwa relatat primarjament mal-qligħ tal-kambju. It-telf tal-kambju korrispondenti huwa rreġistrat taħt spejjeż oħrajn (ara n-nota 3.6).

SPEJJEŻ

Inklużi taħt din l-intestatura huma l-ispejjeż imġarrbin fir-rigward tal-attivitajiet operazzjonali.

3.3. STRUMENTI TA’ GĦAJNUNA

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 2021 2020 Għajnuna programmata — (4) (19) 1 268 1 244 2 889 Appoġġ makroekonomiku — 7 — — 7 (8) Politika settorjali — (2) — (2) (5) 3 Proġetti intra-AKP — — 228 724 951 1 019 Għajnuna ta' emerġenza — 6 7 (6) 6 19 Programmi oħra ta’ għajnuna — — — (1) (1) — Appoġġ istituzzjonali — — (1) 15 14 13 Kontribuzzjonijiet għal Fondi Fiduċjarji — — — 646 646 673 Total — 7 214 2 644 2 864 4 607

L-ispejjeż operatorji tal-FEŻ ikopru diversi strumenti tal-għajnuna u jieħdu forom differenti, skont kif il-flus jitħallsu u jiġu ġestiti.

Fl-2021, in-nefqa operazzjonali naqset b’mod sinifikanti b’EUR 1 743 miljun prinċipalment xprunata mit-tnaqqis fl-ispejjeż taħt il-11-il FEŻ (EUR 4 179 miljun fl-2020 għal EUR 2 644 miljun fl-2021) flimkien mat-tnaqqis taħt l-10 FEŻ (EUR 462 miljun fl-2020 għal EUR 214-il miljun fl-2021). Dan it-tnaqqis huwa riżultat ikkombinat tal-pandemija tal-COVID-19 u l-kriżijiet politiċi f’diversi oqsma li naqqsu r-ritmu u xekklu l-implimentazzjoni matul is-sena b’mod partikolari fid-delegazzjonijiet (ara n-nota 2.4). Barra minn hekk, l-ispejjeż fl-2020 kienu eċċezzjonalment għoljin għall-11-il FEŻ: il-klawżola ta’ estinzjoni li jmiss fl-31 ta’ Diċembru 2021, wasslet għal għadd akbar ta’ kuntratti u pagamenti li saru.

It-tibdiliet fl-ispejjeż taħt l-10 FEŻ huma allinjati maċ-ċiklu tal-ħajja tal-FEŻ u huma wkoll relatati mal-evoluzzjoni tan-numru ta’ kuntratti miftuħin. Ħafna kuntratti tlestew u ngħalqu taħt l-10 FEŻ u l-FEŻ preċedenti fl-2021, li rriżulta f’anqas spejjeż imġarrba taħt dawk il-FEŻ. Fil-fatt, l-għadd ta’ kuntratti miftuħa għall-10 FEŻ fi tmiem is-sena kien 33 % anqas milli fl-2020.

Taħt il-11-il FEŻ, it-tnaqqis fl-ispejjeż ġej prinċipalment mit-tnaqqis fi tliet oqsma;

(1) Għajnuna programmabbli (EUR 2 889 miljun fl-2020 vs EUR 1 244 miljun fl-2021);

(2) Proġetti intra-AKP (EUR 1 019 miljun fl-2020 vs EUR 951 miljun fl-2021); kif ukoll

(3) Il-kontribuzzjonijiet lill-Fondi fiduċjarji (EUR 673 miljun fl-2020 vs EUR 646 miljun fl-2021).

3.4. KOFINANZJAMENT TAL-ISPEJJEŻ

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 2021 2020 Kofinanzjament — — — 19 19 53

Taħt din l-intestatura hemm inklużi l-ispejjeż li saru fuq proġetti ta’ kofinanzjament fl-2021. Ta’ min jinnota li l-ispejjeż imġarrba jinkludu l-ammonti stmati relatati mal-eżerċizzju ta’ cut-off (u konsegwentement treġġigħ lura tal-ammonti stmati relatati mas-sena li għaddiet).

Kif indikat hawn fuq, l-2020 immarkat sena eċċezzjonali minħabba li ntlaħqet il-klawżola ta’ estinzjoni li wasslet għal livell ogħla ta’ implimentazzjoni. L-ammont ta’ kofinanzjament fl-2021 jikkorrispondi aktar għal-livell tas-soltu ta’ kofinanzjament (2019: EUR 14-il miljun) (ara n-nota 2.3).

F’konformità mar-regoli kontabilistiċi dwar il-kofinanzjament, l-ammonti mġarrbin ma kellhom l-ebda impatt fuq ir-riżultat tas-sena minħabba li ġew rikonoxxuti kemm fl-ispejjeż ta’ kofinanzjament kif ukoll fid-dħul ta’ kofinanzjament (in-nota 3.1.1).

Strumenti ta’ għajnuna u kofinanzjament tal-ispejjeż skont it-tip ta’ ġestjoni

(Miljuni ta’ EUR) 2021 2020 Ġestjoni Diretta Implimentat minn: Kummissjoni 168 168 L-Aġenziji eżekuttivi tal-UE 4 14 Fondi Fiduċjarji (515) 19 Delegazzjonijiet tal-EU 658 1 969 315 2 170 Ġestjoni Indiretta Implimentat minn: Il-BEI u l-FEI 113 (67) Organizzazzjonijiet internazzjonali 1 053 1 268 Korpi rregolati bil-liġi privata b’missjoni ta’ servizz pubbliku 204 243 Korpi tal-liġi pubblika 212 248 Pajjiżi terzi 983 795 Korpi tal-UE u Sħubija Pubblika Privata 3 2 2 568 2 490 Total 2 883 4 660

3.5. L-ISPEJJEŻ TAL-FINANZJAMENT

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 2021 2020 Telf nett minn indeboliment fuq self u riċevibbli — — — 1 1 — Telf fuq assi jew obbligazzjonijiet finanzjarji fl-FVSD — — — 1 1 — Valwazzjoni negattiva tar-rekuperabbli — (7) 23 1 17 21 Total — (7) 23 3 20 21

Fil-31 ta’ Diċembru 2021, it-telf nett minn indeboliment mhux realizzat fuq is-self kien ta’ EUR 1 miljun.

Il-EUR 1 miljun ta’ spejjeż finanzjarji għal assi finanzjarji fl-FVSD huma relatati prinċipalment mad-differenzi fil-kambju, l-imgħax u l-bidliet fil-valur ġust b’mod partikolari għall-FOND ABC.

L-ammont negattiv taħt id-9 FEŻ għall-intestatura tal-valwazzjoni negattiva tar-rekuperabbli huwa prinċipalment dovut għat-treġġigħ lura tal-prenotazzjonijiet tal-għeluq tas-sena l-oħra. Fl-2020 l-ispejjeż stmati fuq ammonti irrekuperabbli li jirriżultaw minn ordnijiet ta’ rkupru qodma (aktar minn sentejn), fallimenti u rinunzji kienu ogħla minn dawk fl-2021.

3.6. SPEJJEŻ OĦRAJN

Taħt din l-intestatura huma inklużi l-ispejjeż ta’ natura amministrattiva bħal servizzi esterni mhux tal-IT, spejjeż ta’ kiri operattiv, komunikazzjonijiet u pubblikazzjonijiet, spejjeż ta’ taħriġ eċċ.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 2021 2020 Spejjeż Amministrattivi u tal-IT — — 4 94 98 120 Telf realizzat fuq id-debituri tan-negozju — 6 0 0 7 4 Telf mill-kambju — 5 11 25 41 72 Total — 11 16 119 145 197

L-intestatura Spejjeż amministrattivi u tal-IT tinkludi ammonti li huma bbażati fuq il-ftehim intern tal-FEŻ mal-Kummissjoni biex ikopri n-nefqa amministrattiva mġarrba kemm mill-Kwartieri Ġenerali kif ukoll mid-Delegazzjonijiet fir-rigward tal-ġestjoni tal-programmi tal-FEŻ. L-hekk imsejħa “spiża ta’ appoġġ” tirrigwarda l-aktar l-ispejjeż għat-tħejjija, is-segwitu, il-monitoraġġ, u l-evalwazzjoni tal-proġetti kif ukoll l-ispejjeż għan-networks tal-kompjuter, l-assistenza teknika, il-ġestjoni finanzjarja u t-tbassir eċċ.

It-tnaqqis taħt din l-intestatura huwa effett ikkombinat tat-tnaqqis fl-ispejjeż amministrattivi u tal-IT (2020: EUR 120 miljun) u t-tnaqqis fl-ispejjeż relatati mat-telf tal-kambju (2020: EUR 72 miljun).

It-tnaqqis sinifikanti fit-telf mill-kambju huwa dovut l-aktar għat-tnaqqis fit-telf mhux realizzat mir-rivalwazzjoni tal-bilanċi miżmuma f’muniti fil-31 ta’ Diċembru 2021.

4. ASSI U OBBLIGAZZJONIJIET KONTINĠENTI U DIVULGAZZJONIJIET IMPORTANTI OĦRAJN

4.1. ASSI KONTINĠENTI

L-assi kontinġenti huma assi possibbli li jirriżultaw minn avvenimenti li seħħu fil-passat u li l-eżistenza tagħhom se tkun ikkonfermata biss bl-okkorrenza jew nuqqas ta’ okkorrenza ta’ avveniment futur inċert wieħed jew aktar li m’humiex għal kollox fil-kontroll tal-entità.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Garanziji ta' prefinanzjament — — 3 — 44 49 Garanziji ta’ prestazzjoni — 7 3 — 11 12 Garanziji ta’ żamma — 5 3 — 9 9 Total — 13 6 — 20 21

Il-garanziji ta’ prefinanzjament jintalbu f’ċerti każijiet mingħand il-benefiċjarji li ma humiex Stati Membri, meta jsiru pagamenti bil-quddiem.

Il-garanziji ta’ prestazzjoni jintalbu sabiex jiżguraw li l-benefiċjarji tal-finanzjament mill-FEŻ jissodisfaw l-obbligi tal-kuntratti tagħhom mal-FEŻ.

Il-garanziji ta’ żamma jikkonċernaw biss il-kuntratti tax-xogħlijiet. Tipikament, 10 % tal-pagamenti interim lill-benefiċjarji jinżammu biex jiġi żgurat li l-kuntratturi jissodisfaw l-obbligi tagħhom. Dawn l-ammonti miżmuma jiġu riflessi bħala ammonti pagabbli. Suġġett għall-approvazzjoni tal-awtorità kontraenti, il-kuntrattur jista’ minflok jippreżenta garanzija ta’ żamma li tieħu post l-ammonti miżmuma fuq il-ħlasijiet interim. Dawn il-garanziji riċevuti jiġu divulgati bħala assi kontinġenti.

Għal kuntratti taħt ġestjoni indiretta, il-garanziji jappartjenu għal awtorità kontraenti oħra minbarra l-FEŻ u għalhekk, dawn ma jiġux iddivulgati mill-FEŻ (ara n-nota 2.2.4).

4.2. OBBLIGAZZJONIJIET KONTINGENTI

Obbligazzjonijiet kontinġenti huma obbligi possibbli li jirriżultaw minn avvenimenti passati u li l-eżistenza tagħhom tiġi kkonfermata biss bl-okkorrenza jew in-nuqqas ta’ okkorrenza ta’ avveniment futur inċert wieħed jew aktar mhux kompletament fil-kontroll tal-entità, jew obbligi preżenti li jirriżultaw minn avvenimenti passati fejn il-ħruġ ta’ riżorsi ma jkunx probabbli jew l-ammont ma jkunx jista’ jitkejjel b’mod affidabbli.

4.2.1. Garanziji mogħtija

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Garanziji mogħtija — — — (7) (7) (3)

It-tabella ta’ hawn fuq turi l-firxa tal-iskopertura tal-baġit tal-FEŻ għall-pagamenti futuri possibbli marbuta mal-garanziji mogħtija lill-grupp tal-BEI jew lil istituzzjonijiet finanzjarji oħrajn. L-ammonti huma ppreżentati netti mill-provvedimenti finanzjarji jew l-obbligazzjonijiet finanzjarji rikonoxxuti għal dawk il-programmi.

L-ammont ta’ EUR 7 miljun huwa kompletament relatat ma’ garanzija taħt l-istrument finanzjarju EURITZ.

4.3. DIVULGAZZJONIJIET IMPORTANTI OĦRAJN

4.3.1. Impenji pendenti li għadhom mhumiex imħallsa

L-ammont divulgat hawn taħt huwa l-RAL (“Reste à Liquider”) baġitarju li minnu tnaqqsu l-ammonti relatati li ġew inklużi bħala spejjeż fir-rapport tal-introjtu. L-RAL baġitarju huwa ammont li jirrappreżenta l-impenji li għalihom għadhom ma sarux pagamenti u/jew diżimpenji. Din hija l-konsegwenza normali tal-eżistenza ta’ programmi pluriennali.

(Miljuni ta’ EUR) It-8 FEŻ Id-9 FEŻ L-10 FEŻ Il-11-il FEŻ 31.12.2021 31.12.2020 Impenji pendenti li għadhom mhumiex imħallsa — 21 408 5 926 6 355 7 224

It-tnaqqis fl-RAL huwa xprunat l-aktar mit-tnaqqis fl-RAL baġitarju li ammonta għal EUR 7 993 miljun (2020: EUR 9 286 miljun). Dan it-tnaqqis huwa kkawżat l-aktar mill-għadd inqas ta’ impenji individwali ffirmati matul is-sena bħala riżultat ta’ sfidi ġodda ffaċċjati li xekklu l-implimentazzjoni b’mod partikolari fid-delegazzjonijiet (ara n-nota 2.2).

5. ĠESTJONI TAR-RISKJU FINANZJARJU

Id-divulgazzjonijiet li ġejjin fir-rigward tal-ġestjoni tar-riskju finanzjarju tal-FEŻ huma marbutin mal-operazzjonijiet tat-teżor imwettqa mill-Kummissjoni f’isem il-FEŻ sabiex jiġu implimentati r-riżorsi tiegħu.

5.1. IL-POLITIKI TAL-ĠESTJONI TAR-RISKJU U L-ATTIVITAJIET TAL-IĦĦEĠĠJAR

Ir-regoli u l-prinċipji għall-ġestjoni tal-operazzjonijiet tat-teżor huma stipulati fir-Regolament Finanzjarju tal-11-il-FEŻ u fil-Ftehim Intern.

B’riżultat ta’ dawn ir-regolamenti, japplikaw il-prinċipji ewlenin li ġejjin:

a) Il-kontribuzzjonijiet tal-FEŻ jitħallsu mill-Istati Membri f’kontijiet speċjali miftuħa mal-bank tal-ħruġ ta’ kull Stat Membru jew mal-istituzzjoni finanzjarja nnominata minnu. L-ammonti tal-kontribuzzjonijiet għandhom jibqgħu f'dawk il-kontijiet speċjali sakemm ikun jeħtieġ li jsiru l-ħlasijiet tal-FEŻ.

b) Il-kontribuzzjonijiet tal-FEŻ jitħallsu mill-Istati Membri f’EUR, filwaqt li l-pagamenti tal-FEŻ jiġu ddenominati f’EUR u f’muniti oħra.

c) Ma jistgħux jinġibdu flus iktar milli jkun hemm depożitati mill-kontijiet bankarji miftuħa mill-Kummissjoni f’isem il-FEŻ.

Minbarra l-kontijiet speċjali, jinfetħu kontijiet bankarji oħra mill-Kummissjoni f'isem il-FEŻ, ma' istituzzjonijiet finanzjarji (banek ċentrali u banek kummerċjali), għall-finijiet tal-eżekuzzjoni ta’ ħlasijiet u sabiex jiġu riċevuti ammonti oħra minbarra l-kontribuzzjonijiet tal-Istati Membri għall-baġit.

L-operazzjonijiet tat-teżor u tal-ħlasijiet huma awtomatizzati ħafna u jiddependu fuq sistemi tal-informazzjoni moderni. Huma applikati proċeduri speċifiċi biex jiggarantixxu s-sigurtà tas-sistema u jiżguraw is-segregazzjoni tad-dmirijiet skont ir-Regolament Finanzjarju, l-istandards ta’ kontroll intern tal-Kummissjoni u l-prinċipji tal-awditjar.

Sett ta’ linji gwida u proċeduri bil-miktub jirregolaw il-ġestjoni tal-operazzjonijiet tat-teżor u tal-pagamenti bl-għan li jiġi llimitat ir-riskju operazzjonali u finanzjarju u jiġi żgurat livell adegwat ta’ kontroll. Dawn ikopru l-oqsma differenti tal-operat, u l-konformità mal-linji gwida u l-proċeduri jiġu kkontrollati regolarment.

5.2. IR-RISKJU TAL-VALUTA

Skopertura tal-FEŻ għar-riskju tal-valuta fi tmiem is-sena — pożizzjoni netta

(Miljuni ta’ EUR) 31.12.2021 31.12.2020 USD DKK EUR Oħrajn Total USD DKK EUR Oħrajn Total Assi finanzjarji Assi finanzjarji disponibbli għall-bejgħ — — — — — 2 31 — 33 Assi finanzjarji fl-FVSD (*2) 8 — 30 — 39 — — — — Riċevibbli (*3) — — 8 — 8 65 — 69 6 140 Flus u l-ekwivalenti ta’ flus 3 — 991 — 994 2 — 726 — 728 11 — 1 029 — 1 040 69 — 826 6 901 Obbligazzjonijiet finanzjarji Ammonti pagabbli (*4) — — — — — (16) (6) (605) 10 (617) — — — — — (16) (6) (605) 10 (617) Total 11 — 1 029 — 1 040 53 (6) 221 16 284

5.3. RISKJU TAĊ-ĊAQLIQ FIR-RATA TAL-IMGĦAX

Il-FEŻ ma jissellifx flus u konsegwentement mhuwiex espost għar-riskju taċ-ċaqliq fir-rata tal-imgħax.

L-imgħax jiġi akkumulat fuq il-bilanċi li jżomm fil-kontijiet bankarji differenti tiegħu. Għalhekk, il-Kummissjoni, f’isem il-FEŻ, daħħlet fis-seħħ miżuri biex tiżgura li l-imgħax iġġenerat regolarment ikun jirrifletti r-rati tal-imgħax tas-suq, kif ukoll il-varjazzjonijiet possibbli tagħhom.

Il-kontribuzzjonijiet għall-baġit tal-FEŻ jiġu kkreditati minn kull Stat Membru f’kont speċjali miftuħ mal-istituzzjoni finanzjarja mfassal minnha. Billi r-remunerazzjoni applikata għal uħud minn dawn il-kontijiet tista’ attwalment tkun negattiva, hemm fis-seħħ proċeduri ta’ ġestjoni tal-flus maħsuba biex inaqqsu l-bilanċi miżmuma fil-kontijiet ikkonċernati. Barra minn hekk, f’konformità mar-Regolament tal-Kunsill (UE) 2016/888 (8), kwalunkwe remunerazzjoni negattiva fuq dawn il-kontijiet titħallas mill-Istat Membru rilevanti.

Il-bilanċi mil-lum għall-għada miżmuma fil-kontijiet mal-banek kummerċjali jiġu remunerati kuljum. Ir-remunerazzjoni tal-bilanċi fuq dawn il-kontijiet hija bbażata fuq ir-rati varjabbli tas-suq li fuqhom jiġi applikat il-marġni kontrattwali (pożittiv jew negattiv). Għall-biċċa l-kbira tal-kontijiet, il-kalkolu tal-imgħax huwa marbut mar-rata ta’ referenza tas-suq u jiġi aġġustat sabiex jirrifletti kwalunkwe varjazzjoni f’din ir-rata. B’riżultat ta’ dan, il-FEŻ ma jieħu l-ebda riskju li l-bilanċi tiegħu jkunu remunerati b’rati aktar baxxi mir-rati tas-suq.

5.4. IR-RISKJU TAL-KREDITU (IR-RISKJU TAL-KONTRAPARTI)

Skopertura massima għar-riskju ta’ kreditu

Għall-assi finanzjarji, l-ammonti rrapportati huma ammonti riportati netti u jirrappreżentaw l-iskopertura tal-FEŻ għar-riskju ta’ kreditu fi tmiem il-perjodu tar-rapportar.

(Miljuni ta’ EUR) 31.12.2021 Assi finanzjarji Self 1 Flus u l-ekwivalenti ta’ flus 994 Riċevibbli ta’ skambju (*5) 8 Garanziji mogħtija Kuntratti ta’